
DREPT INIRODUCERE. 


Mânăstirile, la noi, Sunt prea legate de 
soarta neamului, pentru ca Să fie socotite nu- 
mai drept locașuri de rugă. | 

Clădite, cele mai multe, în vremuri de grele 

Fig. 1. — Slatina — fereastră din faţada, (D. G. Balş. 
Bisericile moldovenești din sec. XVI.) 


b, 


restrişti, când liniște îndelungă pentru fară 
nu se prea cunoștea, altarul sfânt mai în tot- 
dauna era împrejmuit de ziduri groase cu 
furn de veghe, cu bastioane la colțuri și fe- 

restruici înguste pentru sîneţe. De fiecare a- 
proape se leagă amintirea vre-unui domn care 
ținea să mulțumească lui Dumnezeu pentru 
biruința împotriva duşmanilor; prin pietrele 
de mormânt sub care se adăpostesc vrednici 
înaintaşi, se pot recapitula pagini de glori- 
oase fapte pentru păstrarea țărișoarelor noas- 
fre, mereu isbite din toate părțile de valuri. 

Intre zidurile mânăstirilor, în puținele clipe 
de răgaz, dieci iscusiți transcriau cărțile sfinte, 
împodobite cu minunate desemnuri care cereau 
migală și credință; ei au. pus aşezare lite- 
raturii nationale. Mai târziu când tiparnițele 
au luat locul ostenelii scrisului, tot sub bol- 
țile chiliilor mânăstireşti au funcționat cele 
dintâi teascuri. 

Pentru înălțarea bisericilor s'au adus nieş- 
feri străini, din diferite părți; dinspre apus 
întăi, dinspre sud şi răsărit mai apoi, Jiecare 
cu concepția proprie regiunii, de unde a por- 
nit. Printre ei au fost netăgăduit şi Români. 

Influența arhitecturei străine se recunoaşte 
în amănunte: planuri bizantine, ferestre Și 
portaluri gotice, înflorituri de pietre cioplite 
armene, georgiene, etc. Mediul nou în care 
bisericile au fost înălțate, a silit insă adaptări, 
care au creat un stil propriu. La aceasta dece 
war fi contribuit şi dorința ori priceperea 
domnitorilor, care se interesau de toate? 


. 


> 


„De ce n'am analoga pe Ștefan, cea mai 
covârșitoare personalitate -din trecutul  nos- 
tru mai vechiu, cu Napoleon 1, care dicta so- 
luții precise specialiştilor uimiți de vastitatea 
cunoştinţelor sale!“. (P. Constantinescu-l aşi, 
Evoluția stilului moldovenesc, laşi 1927 ). 

Din adaptarea reminiscențelor bizantine ori 
gotice, prin O evoluție ce se poate urmări pas 
cu pas, a luat naştere bună oară stilul arhitec- 
turii moldoveneşti socotit de toți ca original. 

Nu e vorba însă numai de arhitectură şi 
artă decorativă. Tot aşa de interesantă e pic- 
tura veche, care împodobește încă bisericile 
vechi, desmormântată în vremurile din urmă 
de sub păturile de var ori zugrăvelile de mai 
târziu. 

Motivul religios a fost conducător, cum e 
de sine înțeles. Pictura nu este însă restrânsă 
numai la chipuri izolate de sfinți și apostoli, 
episcopi și mucenici. Există adevărate tablouri 
CU grupuri numeroase, cu fond variat arhi- 
tectural ori cu peisajuri. Bisericile sunt astfel 
adevărate pinacoteci din arta Renașterii noas- 
tre culturale. 

Dar mânăstirile mai presintă o atracție, Sin- 
gura, aproape, care făcea să fie vizitate până 
acum. E pitorescul aşezării lor; arată că îna- 
intașii noștri pricepeau frumosul naturii în 

unison cu puternica evlavie ce-i călăuzea în 
viață. 

Cele mai multe mânăstiri sunt în fund de 
vale, la îmbinarea dealurilor înalte cu munții. 
Incepând dela Rădăuţi şi până la Tismana, li- 
nia mânăstirilor coincide în trăsături gene- 
vale, cu linia geografică de despărțire între 
cele două forme tipice ale reliefului din țara 
poastră. 

Drumul spre ele e mai întotdeauna ademe- 
menitor, pe văi înguste, prin păduri dese. Nu 
domină zarea cum se întâmplă la multe din 
apus. Nici JI ismana, nici Slatina, nu le vezi 
de departe; îți răsar deodată, înainte, ca din 
pământ. E tihna naturii unită cu nevoia de 
apărare. 

Chiar mânăstirile din ținuturile deluroase 
sunt puse în cadru natural de o fermecătoare 
atracție. Ca să ajungi la Dobrovăț, faci cale 
lungă până ce dai de răcoreala codrilor ce O 
împresoară. Mânăstirile basarabene mai toate 
au un decor ademenitor de forme geograțice 
blânde, ori păduri dese. 

Numai acele din preajma centrelor cu ar- 
mată şi turnuri de veghe, sunt clădite pe u- 
măr de deal în vederea tuturora. Mânăstirea 
Dealului domină valea Ialomitii. Cetăţuia și 
Galata făceau să se reverse sunetele clopote- 

lor peste orașul întreg. Mânăstirile din Su- 
ceava aveau razăm în cetatea de alăturea. 

Mai este încă ceva. Mânăstirile constituesc 
originalitatea jumătății din România de din- 
coace de Carpaţi, în legătură cu păstrarea 
neștirbită a ortodoxismului, credința străbună. 

Dincolo de Carpați, tara a fost scutită, pe 
vremuri, de prea mari şi numeroase furtuni 
istorice. În Schimb în golful omenesc al Ar- 
dealului, influența religioasă apusană a năs- 
cut vârtejuri care au Ssdruncinat şi pe Români 
dela credinta strămosească. Catolicismul a în- 
cercat să treacă şi culmea Carpatilor. Ruinele 
bisericei St. Nicoară de lângă Argeș, ori a 
celei dela Baia în Moldova, sunt mărturiile 
acestor dibuiri de a pătrunde mai spre răsărit. 

Vechile mânăstiri ortodoxe, care au exis- 
tat la poalele Carpatilor, bunăoară în Făgăraş, 
au fost năruite, când valul catolic a înaintat, 
făcând victime şi în o parte din românime. 

Azi în Ardeal nu se găsesc decât putine 
mânăstiri, cum e lângă Arad, ori WM. Bixad 
din Iara Oașului. 

Din toate punctele de vedere deci Mânăs- 
lirile noastre pot servi nu numai drept atrac- 
ție de pioasă reculegere; nu pot folosi numai 
ca popas vremelnic prin înlesnirea arhonda- 
riilor, în locul otelurilor care lipsesc în punc- 
tele pitorești unde sunt aşezate. Sunt centre 

importante de întărire sufletească, izvoare vu 
pentru instrucția copiilor noştri şi mai ales 
pentru educația lor în legătură cu trecutul 
depărtat. 


Scopul bibliotecii în care apare această Căr- 
(ulie, e şi acela de a atrage atentia elevilor 
nostri, prin ei şi părinților lor, asupra a tot 
ce constitue caracteristica țării. Deci m'am 
gândit că o asemenea cărțulie ar fi la locul 
ei, printre celelalte care cuprind Lecturi geo- 
grafice editate tot de Casa Şcoalelor. 

Prin descrierea sumară dată mânăstirilor 
și bisericelor vizitate, am căutat să atrag su- 
fletul copiilor către asemene monumente, încă 
vii, din vremea sbuciumărilor trecute, totodată 
centre de năzuinți spre idealul frumosului, 
exprimat prin artă ori peisajii. 

Din acest punct de vedere, curat educativ, 
/vebuesc luate papinele ce vor urma. Impre- 
siunile culese la fața locului, au fost sprijinite 
de numeroasele lucrări de specialitate, apă- 
rute din belşug și cu O tehnică desăvârșită, 
mai ales după răsboiu. 

Lista mânăstirilor şi a bisericilor, istorice 
este mult mai lungă. Am ales din cele 
mai representative şi mai ales din cele văzute 

în drumurile mele prin țară. De altfel au fost 
descrise câte-va!) şi în cărțuliile apărute mai 
înainte. 

Alăturat am dat şi o listă de lucrări spe- 
ciale, care pot avea o căutare mai largă, mai 
ales în școli. Nu numai că fotograjiile ce 
conțin pot servi drept material didactic la 
geografie şi istorie, ori ca împodobire atrac- 
fivă și educativă a păreţilor din clasă, dar 
amănuntele vor folosi sunt Sigur la predarea 
desemnului. 

Trebue să dispară modelele puse în fata 
elevilor noştri, luate după monumente din ţări 
străine, când ale noastre procură bogat ma- 
fterial, prin care S'ar întări în Sufletul ele- 
vilor încrederea în dragostea pentru artă a 
înaintaşilor noştri vrednici. 


AUTORUL. 
12 April 1931. 





1) Vezi I. Simionescu, Popasuri, Ed. Casa Şcoalelor (Mân. 
Dobruşa, japca); Lecturi geografice (Mân. Soruceni); De prin 
țară (Dragomirna, Probota, Suceviţa, Rădăuţi, Cetăţuia). Sate din 
România (M. Bixad). 

Lucrări 


care nu pot lipsi din biblioteca școalelor 
noastre secundare 


Buletinul Comisiunii montimentelor istorice. 


Fascicole trimestriale artistic executate, cuprin- 
zând studii amănunțite asupra monumentelor istorice 
din țară 1). 
Arta şi Arhitectura. Revistă de sub conducerea D-lui 


O. Tafrali, prof. la Universitatea din laşi. 
In fiecare fascicolă se dau şi planşe colorate, în 
afară de text. 


Balş (., Bisericile lui Ştefan cel Mare. Bucureşti, 
1925, Lei 300: Volum de 330 pagini cu 
440 planşe şi figuri. 

Balş G., Bisericile moldoveneşti din veacul XVI. lea. 
Bucureştii, 1028. Lei 480. Volum de 397 
pagini, cu 425 planşe şi figuri. 


1) Depozit general la «Cartea Românească» (Bd. Academiei, 3 
Bucureşti), de unde se pot procura şi toate celelalte cărţi. 

Ghika-Budeşti N., Evoluția arhitecturii în Mun- 
tenia. Bucureşti. 1927. Volum cu 80 planşe, 
cuprinzând 182 figuri, din care multe cu 
amănunte sculpturale. 


Drăghiceanu V., Curtea Domnească din Argeş. 
București, 1923. 


Volum care cuprinde descrierea vechii Mânăstiri 
domneşti, cu 305 figuri în text şi planşe afară de 
text şi 11 planşe colorate, reproducând tablouri ori 
amănunte din scumpă îmbrăcăminte găsită întrun 
mormânt domnesc. 


Ştefănescu I. D. L'&volufion de la peinture reli- 
gieuse en Bucovine ei en Moldavie. 
Paris 1928. 
Text de 340 pagini şi un album de 96 planșe cu 
222 figuri. admirabile reproduceri fotografice din 
mânăstiri. 


Ştefănescu I. D. /dem. Nouveiles recherches. Etude 


iconographique. Paris, 1929. 
Text de 189 pagini cu album de 60 planşe din 


care două colorate. 


Ştefănescu I. D. Contribution â l'etude des pein- 


tures murales valaques. Paris, 1928. 
Volum de 90 pagini și 10 planșe. 


Ştefănescu I. D. La peinture religieuse en Valachie 
et Transplvanie. Paris, 1930. 
Album de 100 planșe litografiat din care 4 co- 
lorate. 


lorga N. şi Balş G., [L'hisfoire de lar! roumain 
anclen. Paris, 922. 

Ciobanu St., Biserici vechi din Basarabia. Chişinău, 
1924. 

Tatrali 0. Aspecte culturale. Cartea Românească, 1920 





Mânăstiri şi biserici din țară. !) 


Mânăstirea domnească. 


Evenimentele istorice vin și trec ca valurile. 
Pe mormântul celor de demult se ridică alte 
semne de viață nouă. Se linistește și forfota 
lor; alta o continuă la fel. Şi frunzele cad 
toamna îngrășind pământul. Cele noi le iau 
locul în primăvară, spre a urma aceiași soartă. 
Intre valurile istorice și acele ale vieţii pă- 
mântești în genere, e mai mult decât o ase- 
mănare. 

De pe urma sbuciumărilor omenești cu tim- 
pul, nu rămân decât slabe semne. Ce se păs- 
trează capătă preț mai mare, pentru cunoaș- 
terea trecutului. 

Imaginaţia întregește cioburile sfărâmate, 
iar din rămășiţi inerte se creiază la loc ta- 
blourile vii de altă dată. 


1) lnşirate în ordinea vechimei. 


————_— e e od 0 e i —_  ———  „—P— —————— — | 

O asemenea interesantă înșiruire a urmelor 
lăsate de evenimentele care se pierd în le- 
gendarele timpuri ale închegării principatelor, 
s'a păstrat în Curtea-de-Argeș, paşnicul oră- 
șel 'de azi. 

Printre dealuri tăiate de apa Argeșului, dru- 
mul de fier te aduce dela Pitești la Curtea-de- 
Argeş. Arbori stufoși, flori în faţa caselor, 
nasc un cuib plăcut de verdeață, în care suni 
înecate căsuţele cu ceardacuri. 

In fund, se întinde peisajul măreț al Alpi- 
lor făgăreşeni cu țuguiul Negoiului acoperit 
până târziu în primăvară de scufia albă a 
zăpezii. 

Din cadrul larg al zidului crestat de munți 
înalţi, se lasă alții, mai mărunți, ca ireptele 
dintr'un amfiteatru. Natura desfășoară aici o 
panoramă măreață. Cât de mici par în întin- 
derea ei semnele omenești de pe vremuri şi 
cu toate aceste cât de mari sforțări s'au chel- 
tuit pentru a le întemeia. 

In Curtea-de-Argeş se suprapun trei etape 
principale din timpurile istorice, când oră- 
șelul a servit drept reşedinţă domnească. 

Mai la adânc, la loc adăpostit dar semețe, 
ridicate pe un pisc împădurit ce străjueşte va- 
lea îngustă dominând trecătoarea, se afiă rul- 
nele Castrului Argeş, numit azi Poienari. N'a 
rămas din cetățuia mică în care abea puteau 


= ii p-- Po. 

adăsta câțiva zeci de soldaţi, decât parte din 
zidurile ce legau donjonul circular de bastioa- 
nele dela celălalt capăt. A înfruntat multă 
vreme furia intemperiilor. Avea însă o mare 
importanță de pază pe la începutul veacului 
al 10-lea. Amintește de vremurile când Regii 
ungurilor, ca şi Papa, căutau să-și întindă 
puterea și dincolo de munţi ,,Ultra montes 
nivium“ în ținutul valahilor, ,„,Olachi“. N'au 
putut să-și atingă scopul, iar ruinele dela 

Fig. 2. — Ruinele dela Poenari. (Desen de ah. Ştefănescu, 
din Ghika-Budești, 


Poienari stau mărturie sbuciumatelor veacuri 
dela începutul întemeierii Principatului mun- 
tean. 

Mai în jos, chiar în cuprinsul orășelului de 
azi, tot pe un dâmb mai în vedere, se înalță 
alte ruini. Se păstrează parte din turnul svelt, 
patrat, precum și bolta dinspre altar, cu şirag 
de ocniţe sub streșină, 

Cine a înălțat-o? Taină. Faptul istoric s'a 
prefăcut în legendă. Marghita soția lui Negru- 
Vodă, a vroit, în lipsa stăpânului său, 
să clădească altar catolicismului în mijlocul 
ortodoxiei. Nici o inscripție, nici o piatră 
de mormânt nu lămurește înălțarea Bisericii 
cunoscută sub numele de Sân Nicoară. Rân- 





Fig. 3. — Bolta bisericei Sf. Nicoară (d. Ghika-Budești). 


duri de cărămizi înguste, vrăstate cu bolo- 
vani, sistemul vechiu de zidire, păstrează mu- 
tismul complect. Pe bolta tot mai fărămițată 
natura aruncă sămânța arborașilor, preludiul 
înmormântării de veci, 

Mai în oraș, aproape de gară, puţin băga- 
tă'n seamă se află Mânăstirea Domnească. 
Cutremurele, vremea începură să o încolțească. 
Crăpături amenințătoare se întindeau dela te- 
melie spre boltă. E.marele merit al Comisiu- 
nei monumentelor istorice, de a fi scăpat dela 
nărulre, cea mai veche și mai interesantă bi- 
serică din |ara Românească. 

Mânăstirea [Domnească e semnul vremii 
când orășelul ajunsese capitala Ţării, din vea- 
cul al 14-lea și până la sfârşitul domniei lui 
Mircea Vodă. 

Biserica servea drept capelă şi era cuprinsă 
între palate domnești, din care numai teme- 
liile se pot urmări. 

Biserica e în curat stil bizantin asemenea 
multora din peninsula balcanică. 

Planul în formă de cruce nu se prinde 
așa de bine ca la Mânăstirea Snagovului, de 
cât când e văzut depe vreun dâmb din jur. 
Acoperișurile la înălțimi diferite, cu turnul 
masiv la mijloc, pe un postament prismatic, 
desemnează limpede semnul crucii. 

Zidurile groase din vrăstări de cărămizi 
roșii şi straturi de bolovani cimentaţi, îi dau 
un aspect sobru și impunător. 

Lăuntrul bisericii e un adevărat muzeu, în 
care se pot urmări stări deosebite din meş- 
teșugul picturii bisericești. Cea mai veche e 

din a 2-a jumătate a veacului al 14-lea. „Sce- 
nele sunt redate cu un sentiment protund; 
ele impresionează ca de pildă sărutul lui luda, 
mișcarea și gestul ce-l face acesta de a se 





Fig. 4. — Mânăstirea Domnească. 


apropia de lisus, cât şi expresia de răutate 
ce a căutat artistul să imprime figurei lui“ 
(1. Mihail). 

Nu este o simplă înșirare de chipuri dis- 
părute. In unele părți sunt tablouri cu per- 
sonagii numeroase, producțiuni artistice se- 
rioase. Așa e bunăoară Adormirea Maicei- 
Domnului, cu apostolii pe faţa cărora citești 
durerea. Fondul nu-l formează natura, ci di- 
ferite construcţiuni, ca în tablourile din qua- 
drocento italian. Albastrul cerului în care se- 
rafimii se îngrămădesc deasupra celei ador- 

mite, e de o frumuseţe captivantă. Pretutin- 
deni amănuntul oprește privirea. Toată viaţa 
Mântuitorului dela naștere, pe păretele sudic, 
până la înălțarea lui la cer, este representată 
cu mare bogăţie de culori. 

Ce minunate sunt încadrările profeților de 
pe turlă! Nici unul nu are atitudinea celui- 
lalt, iar expresiunile sunt redate, potrivit ca- 
racterului fiecăruia. Culorile gingașe, sunt în- 
tr'o armonie admirabilă, cum e bunăoară în 
singura scenă din vechiul testament „repre- 
sintând momentul când Moise și Aron se află 
in cortul, înconjurat de cele 12 seminții ale 
lui Israel, care vin să aducă daruri“. 

Refacerea unora dintre vechile picturi dete- 
riorate s'a săvârșit de meșterul Radu, în vea- 
cul al 18-lea. 

Mai conştiincios decât alţii, el a căutat să 
păstreze pictura vechilor tablouri, după care 
în prealabil a făcut numeroase schiţe, ce s'au 
păstrat. 

Dar ceiâ ce face din Mânăstirea Domnească 
cel mai preţios monument din câte avem, e că 
din morminte s'au desgropat domni și ca- 
valeri, ce fac să se întrezărească fastul care 
domnea la curţile din perioada de închegare 
a principatelor. Podoabe strălucite, numai 
mărgăritare, se găsesc și la alte mânăstiri. 
De nicăeri însă nu s'au păstrat amănuntele, 

Da meci 

care dovedesc că civilizaţia apuseană nu s'a 
oprit la coama Carpaţilor. 

Mormântul lui Radu-Negru s'a găsit a- 
proape intact; s'a putut pune mâna până şi 
pe firele de păr din pletele domnitorului. 
Domnul a fost înmormântat îmbrăcat în tu- 
nică de mătasă, lungă până la genunchi, în- 
cheiată cu bumbi de aur și cu tivituri de 
perle, la margeni și mâneci. 

Neîntrecut de artistică este paftaua ce în- 
cheia colanul numai aur şi mărgăritare, dela 
mijlocul trupului. Paftaua de aur are forma 
unui castel medieval, cu turnuri de o parte și 
alta, cu figurine fin ciselate; mai ales lebăda 
cu cap de femeie, sub o arcadă gotică e de o 
nebănuită fineţă. Inele cu smaragde și rubine, 
găetane din fir de aur împletit în felul brâelor 
de piatră ce ornamentează bisericile de mai 
târziu, s'au întâlnit în alte morminte. 

Viaţa dela Curtea celor dintâi domnitori 
apare astfel întru nimic deosebită de a feo- 
dalilor din apus, transportată în meleagurile 
răsăritene din ţara noastră. Cavalerii ca și 
domnitorul nu se deosebeau la imbrăcăminte 
și podoabă de acei din apus, dovadă por- 
tretul unuia dintre ei, de pe stâlpul din fața 
altarului. Cu tunica până la genunchiu, strânsă 
pe mijloc, cu lungi ciorapi strânşi pe pulpă, 
cu încălțăminte ascuţite la vârf, ei erau co- 

pia celor ce formau suita regilor a tot pu- 
ternici din centrul Europei. 

Incăperile din sălile domnești erau orna- 
mentate cu teracote fin lucrate, iar decorul 
lăuntric se poate deduce după vulturul cu ari- 
pele desfăcute, lucrat cu toată măestria, ser- 
vind drept consolă la bolți. 

Toate acestea dovedesc o civilizaţie apusană 
precum și legături artistice și comerciale cu 
apusul. 

Curtea de Argeș „ca oraș, a pierdut din 
însemnătate, odată cu mutarea capitalei de 
către Muircea-Vodă la Târgoviște. Curțile dom- 
nești tot mai părăsite fură lăsate pradă dis- 
trugerii. 

Mânăstirea-Domnească și ea, rar a mai vă- 
zut alaiu domnesc în cuprinsul ei. Mai ales 
de când Neagoe-Basarab, a ridicat alăturea 
alt monument, e lăsată în uitare lungă vreme, 
până ce a fost de curând restaurată. 

Biserica lui Neagoe-Vodă, renovată pe vre- 
mea regelui Carol I, se înalță pe un tapșan, 
în mijlocul unei pajiști mereu verde și în- 
florită, căci servește de podoabă și clădirii 
în care se află Reședința episcopală alături 
de Palatul de vară regesc. 

In haină nouă, cu turlele înalte având fe- 
restrui oblice pare că ar fi dintr'un aluat 
maleabil, sucit pe axă; cu strălucirea bum- 

bilor de sub streșină, unul deosebit de 
celalt, minunate motive pentru desemn deco- 
rativ; cu rosaceele de dantelă fină, biserica 
stă mândră, înfruntând cele trei veacuri de 
când a fost clădită cu mari jertfe. Ca să o is- 





Fig. 5. — hozetă în piatră, dela Episcopia Curtea-de-Argeş 
(d. Ghika-Budești). 


prăvească, Domnița Despina s'a despărțit din 
evlavie, cu inima ușoară, de podoaba nes- 
timatelor. 

Mormintele din Mânăstirea Domnească a- 
rată măreţia începuturilor vieții noastre de 
Stat. Acele cuprinse în monumentul din deal 
arată alte 3 mari etape din desvoltarea ţării. 
Mormântul lui Neagoe spune evlavia şi dorul 
de desvoltare în pace a marelui domn, 
vestit şi prin învățăturile creştinești cătra fiul 

său, ceia ce a făcut pe Haşdău să-l numească 
„Marc-Aurel al Ţării Românești“. 

Alte două morminte, ale Regelui Carol |, 
și hReginei Elisabeta, spun de vremea înte- 
meierii regatului românesc, cu începutul de 
viață culturală intensă. Cel mai proaspăt, al 
Regelui Ferdinand, evoacă ultima etapă din 
evoluția ţării, Unirea prin jertfe mari a tu- 
turor Românilor. 

Și iată cum prin monumentele din Curtea 
de Argeș, dela ruinele cetăţii Poenari, la stră- 
lucita biserică în care odihnește ultimul Rege, 
se poate urmări întreaga perioadă de lung 
sbucium, dela zorii vieții noastre istorice, 
până la perioada măreață, dacă vrem să o 
înțelegem, în care ne ducem azi traiul. 

Cuvintele înțeleptului domnitor, care a știut 
să conducă țara vreme de aproape 10 ani, în 
liniște și pace, nu trebuesc însă uitate: 

„Mai bună este moartea cu cinste, decât 
viața cu amar și ocară“. 

Mânăstirea lismanăa. 


Fie că vii dinspre Tg.-Jiu ori dinspre Baia- 
de-Aramă, ajungi la Celeiu întrun mic șes. 

Pământul care nu cunoaște ce e seceta, fiind 
străbătut de râuri iuți și limpezi, e mereu 
verde, cât ţine vara. Ogoare, dar mai ales pă- 
șuni, cu stropi de arbori rămuroși, îi dau un 
aer surâzător. 

In zilele de nedeie, pajiștea e ca înflorită. 
Pe cărări înguste se ţin şiraguri de sătence 
cu cămășile albe, cu marame numai fire scli- 
pitoare, cu fote negre vrâstate felurit. 

De mânăstire, nici zare. 

Munţii sunt ca tăiați cu paloșul. Pieptul 
desgolit al unora formaţi din calcar albiu, 
contrastează cu îmbrăcămintea pădurilor de 
pe alţii. 

Spre şes se lasă, câteva praguri mai MICI. 
Un şir de case, umbrite de pomi, stau de 
strajă în lungul drumului bătut ce duce spre 

Mânăstirea care încă e ascunsă. Sunt așeză- 
rile robilor mânăstirești de pe vremuri, ceia ce 
se trădează după faţa mai smadă a copiilor. 

Valea se îngustează; de abea este loc pen- 

Fig. 6. — Mânăstirea Tismana (din Lapedatu). 


tru drum și apa lismanei ce mai mișcă roata 
morii. Pădurile se lasă până'n apă, formând 
prin unele părți boltă de frunzar, prin care 
abea cerne lumina soarelui dinspre amiază. 

Deodată pe stânga se zărește, sus, pe umăr 
de piatră, un turn gălbiu. E o arătare de o 
clipă; cortina deasă de frunze iarăși se lasă 
asupra peisajului, pe când în faţă se înalță 
un munte ca un con, cu pocladă de arbori 
de sus până jos. 

In dreptul unui chioșc anume pus spre po- 
pas și observare, se ivește în sfârșit mâ- 
năstirea, pe o treaptă de piatră de pare lipită 
de păretele stâncei, lângă gura neagră a unei 
peșteri. 

Arhitectura deosebită a chiliilor, luminoase 
la culoare, zidul de piatră, arborii ce o în- 
conjoară, dau Mânăstirii un decor cu totul 
deosebit de al celorlalte mânăstiri din țară. 

Farmecul așezării ei este mărit prin o 
trâmbă groasă de apă. Ca ieșită de sub zi- 
durile mânăstirii, se rostogolește peste muchea 
stâncei, formând o cascadă cu șuvițe albe 
ca laptele, resfirate printre cultucele moi de 
muşchiu gălbiu. 

După înfățișare ai lua mânăstirea mai de- 
grabă drept un castel medieval, la care cu 
greu poţi ajunge. 

Din biserică abea se zărește vârful turlelor, 
peste zidul celor 2 rânduri de chilii ce for- 
mează laturele unui patrat, cu bastioane oc- 
togonale la păretele dinspre intrare, cu al- 
tele mai mici la celalte colțuri. Turnul din 
mijloc, cu poarta de intrare, e mai înalt, pris- 
matic, cu ferestre îngemănate la rândul de 
sus, deasupra cărora câte o ferestruică ro- 
tundă, îi măreşte podoaba. Vâriul e retezat 
ca o terasă cu ceardac crestat, la colțuri cu 
câte un turnuleț. 

Spre intrare urci anevoios. Numai după ce 
ai trecut pe sub poarta masivă, dai de bi- 
serica ascunsă, una din cele mai vechi, pe 
locul ei exista pristol încă pe vremea lui 
Vladislav-Vodă, pe la mijlocul veacului al 

14-lea, legat de legenda călugărului Nicodim, 
care a trăit multă vreme ca sihastru în peștera 
de sus, unde e foarte greu acum de ajuns. 

Așa cum este azi biserica nu arată decât 
puțin din ceiace a fost când Radu-Negru a 
inălțat-o, fără a o săvârși. 

Inchisă în miljocul munților, cu intrarea 
greu de străbătut din deschiderea văii în- 
guste, servea drept lăcaș sfânt, dar și ca 
adăpost pentru vremuri grele. 

[De aceia de ea se leagă amintirea atâtor 
domni. Mircea cel bătrân „a mai avut de 
a isprăvi la ea cele nesăvârşite“ ; Neagoe Vodă 
o acopere cu plumb; Matei Basarab a repa- 
rat-o și i-a dăruit clopote. 

Restaurată adesea, ultima oară sub domnia 
lui Știrbei-Vodă, prin adausuri sau îndreptări, 
ma păstrat pe dinafară decât urme din stilul 
ei bizantin iniţial, cu cărămidă aparentă ca şi 
Mânăstirea Domnească din Curtea-de-Argeș. 
In schimb cu toţii s'au întrecut să o împo- 
dobească la ferestre cu chenare de piatră fin 
săpate, tu catapeteasmă, o minunăţie din lemn 
sculptat. 

Vestea frumuseţii ei a ajuns departe. Daruri 
s'au făcut de Regele Sigismund sau de lon 
Corvin, din neam românesc. 

Astăzi stă singuratecă, cu chiliile pustii, de 
șueră vântul prin geamurile sparte, de și 

chiar aşa cum sunt încăperile, ar putea îi fo- 
losite ca repaus de vară pentru vre-o asocia- 
țiune profesională. Căci dacă locul unde se 
află mânăstirea e cam umed, împrejurimile 
imediate adăpostite de vânturi, fac locul plă- 
cut pentru liniște. Clima dulce chiar iarna, 
aproape mediterană, este arătată prin pâlcul 
des de castani ce se găsesc în spre schitul 
Cioclovina, pe muntele împădurit ca un con. 
admirat prin ferestrele turnului dela față. 

Linişte desăvârșită ca aice rar se întâlnește. 
La câţi-va pași de mânăstire, unde valea se 
mai lărgește, fiind sorită mai îndelung, se 
află un mic otel, cu bun și gospodăros res- 
taurant, dar care şi peste vară rămâne gol, 
în afara trecătorilor de scurtă durată. 

Şi e păcat. Fagii tineri cu scoarța argintată, 
pârăul limpede şi iute ce curge printre ei, 
peste bolovani neteziți, dau locului atâta taină 
și frăgezime, încât în puține locuri din Car- 
paţi îi găsești pereche. 

Mânăstirea Snagovului. 


Se spune de obiceiu că împrejurimile Bu- 


cureștiului n'au niciun farmec. Predomină 
monotonia şesului. Nici un val mai răsărit, 
nici O svâcnitură de teren care să oprească 
privirea. Locuri joase, cu ogoare şi larăşi 0- 
goare, cât vezi cu ochii. 

E. greșită interpretarea frumosului în na- 
tură. De regulă se confundă cu mărețul. 

Frumosul este în legătură cu mulțumirea ce 
o simțim dintr'un ansamblu armonios. 

In imensitatea spațiului tot una peste tot, 
un arbore răsleț, cu cununa sfârticată de vân- 
turile care-l sgălțăie din rădăcini, e tot atât 
de frumos ca și bradul resleţ, înalt ce se 
profilează pe fondul văii adânci. Acelaș e- 
roism de a înfrunta dușmănoasele condițiuni 
de viață transpiră și din unul și din altul. 

Părțile din care e format peisajul în sine 
pot fi neînsemnate, ba chiar urâte. Când totul 





30 





e așa închegat, încât ne deșteaptă mulțumire, 
s'a ajuns scopul. 

Și apoi împrejurimile Bucureștiului nu sunt 
uniforme. Stimatul meu coleg, D-l Prof. G. 
Vâlsan a arătat rătăcirile Dâmboviţei, când a 
dat la șes. Nehotărâtă în drumul ei, cât de 

Fig. 7. — Mânăstirea Snagovului (d. Ghika-Budești). 


lenevit i-ar fi fost mersul, năvala apelor de 
primăvară îi dădu tăria să sape locurile pe 
unde curgea. Când cursul Wa stabilizat, ur* 
mele activităţei de odinioară au rămas sub 
formă de vâlcele, ici mai înguste, dincolo 
mai largi, în care umiditatea se menţine mai 

îndelung, ori se umple cu câte un ochiu de 
apă. Alimentat de izvoare, lacul devine sta- 
bil, se îmbracă la margene cu păpuriştea dea- 
să, cu stânjânei galbeni. Ce a mai rămas din 
vechile păduri, formează cadrul întunecat al 
lacurilor. 

Astfel se născură colțuri, cu o împletire 
de elemente diferite; la un loc produc o vi- 
brațiune de farmec, mai ales când asupră-le 
se lasă și lumina plină a soarelui. 

Un asemenea colț de umbră, de adăpost 
răcoritor și de variat joc de lumină este La- 
cul Snagovului. 

Incă dela Tâncăbești începe preludiul va- 
riației. Un șir de iazuri mărunte, cioburi de 
oglindă presărate pe fostul drum de râu, sunt 
legate între ele prin dâre de papură deasă. 

Dela o vreme drumul coteşte din șoseaua 
principală. E o alee tăiată prin desișul unei 
păduri. 

La capătul ei zarea se lărgește. Lacul scli- 
pește cu unduiri mai posomorâte, căci e în- 
cercuit din toate părţile de cununa arborilor 
stufoși, ca şi de desișul papurei care-l aco- 
pere pe margini. 

Inainte de răsboiu, lacul era în plină fru- 
museţă părăsită. De câţi-va ani se bucură de 
o îngrijire deosebită. Ţărmul lui, măcar într?o 
parte, e încondeiat cu ghirlănzi de flori. 

Aleie, bănci, chioșcuri acoperite cu stuf, sub 
umbra ramurilor întinse, totul e transformat 
într'o plăcută ademenire spre recreație pen- 
tru bucureșteni. 

A dispărut podul pe plute, periculos când 
era prea încărcat, despre care vorbește Odo- 
bescu. 

Azi drumul pe lac îl faci cu o luntre cu 
motor. Lopeţile nu mai produc curcubeie în 
picăturile de apă, alunecate din vârful lor ca 
niște perle, în bătaia soarelui. Se câștigă 
vreme, dar farmecul a dispărut. 

Sa dus și tot ce mai rămăsese: din măreția 
de odinioară a mânăstirii. Chiliile din Jur 
ca şi zidul de împrejmuire au dispărut. 
Urmele temeliilor, tot mai acoperite de bu- 
rueni, doar le arată locul. 

Biserica stă singuratecă în izlazul gol din 
jur, în tovărășia turnului, mai la o parte, mân- 
cat de vreme. Când sună clopotele, plângă- 
tor se revarsă peste lac amintirea vremurilor 
apuse: zile de strălucire cu pompă domnească, 
sau de reculegere și rugă, ca ale lui Antim 
Ivireanu, înţelegător al marei meniri ce o are 
un conducător de suflete. 

Biserica, refăcută în parte la începutul vea- 
cului al 19-lea, păstrează încă neatinsă arhi- 
tectura primitivă în stilul celor dela Athos. 

Patru stâlpi masivi, rotunzi, susțin înlăuntru 

bolta centrală, largă, deasupra căreia se ri- 
dică turnul bine proporționat cu ferestre lungi 
Și înguste. Alți stâlpi octogoni se înalță în 
frumosul pătrat, în care intri prin 0 ușiță, 
mică, față de clădirea întreagă. Stâlpii aceș- 
tia rar întâlniți la alte biserici, de și MICŞO- 
rează spaţiul lăuntric al bisericei, îi dau totuși 
un aer de măreție. 

Nu se știe cine a zidit biserica. S'a păs- 
trat legenda că e înălțată de Vlad-Ţepeș. Cer- 
cetările mai noi au dovedit însă că ar fi fost 
reînoită pe vremea lui Mircea Ciobanul 
(1540); ar data deci mai de demult. Pe zidul 
din dreapta sunt zugrăvite chipurile lui Mircea 
Ciobanul și a vestitei Doamna Chiajna cu 
cei 4 copii ai lor: Petru, Neagoe, Miliţa și 
Teodor. 

De altfel picturile sunt încă bine păstrate, 
cele mai multe din veacul al 16-lea. Unele cum 
e Presentarea Sf. Fecioare în templu, de o 
gingășie de linii și culori, care spun măestria 
artistului ce le-a pictat. 

Pantocratorul din fundul boltei naosului, 
ca un abur din vechea pictură și ca un semn 
al veșniciei, ține evanghelia într'o mână, cu 
cealaltă binecuvântând. 

Zac sub pietre cu inscripțiuni trupuri de 
boeri morți pentru patrie sau victimile cru- 
dului domnitor Mircea Ciobanul. Vremuri de 

aspre vifore care țineau țara intr'o necontenită 
înfrigurare. Jalea se răspândea în familii după 
bănuiala sau capriciile domnului, care în mâ- 
nia de o clipă făcea să se rostogolească ca- 
petele boerilor, cum tai cu băţul florile de 
ciulini de pe marginea drumului. 

Pe lângă amintirea acestor vremuri tulburi 
și nesigure, Snagovul amintește insă şi de o 
perioadă prosperă, când în cadrul chiliilor azi 
rase de pe fața pământului, mintea limpede 
a egumenului Antim din Iviria, „georgean de 
neam“, făcuse din mânăstire un centru de 
răspândire al cărților religioase şi al scrie- 
rilor menite să reverse dragul cetitului și în 
păturile largi ale mulțimii. De cum a fost 
ales Mitropolit („mitropolia n'am luat-o nici 
cu sila, nici cu mite, nici cu rugăciuni“), şi a 
părăsit Mânăstirea Snagovului, aceasta cade 
în linişte tot mai adâncă și în ruină. 

Acum tot mai rar se aud clopotele. Unde 
a îngenunchiat plină de durere Marga soția 
lui Dragomir Postelnicul, la căpătâiul fecio- 
rilor ei omorâţi de cruzimea unui domnitor 
hain; unde soția bătrânului Postelnic Cons- 
tantin Cantacuzino, omorât din porunca al- 
tui domnitor, Grigore Ghica, își jălea soţul, 
azi păşesc nepăsători, lipsiți de înțelegerea 
furtunoaselor vremuri, cei care după veselia 
unei mese copioase, fac preumblare pe lac, 

poposând o clipă în lăuntrul bisericei tot mai 
pustii. 

Numai când se lasă soarele cătră asfințţit 
o învălue în conul de raze aurii, scoțând în 
relief colonetele din chenarul ferestrelor în- 
guste ale turnului principal, cărămizile dințate 
din arcurile rândului de sus al firidelor, ca 
și cele așezate în șiruri strânse de jur-împre- 
jurul clădirii. 

Liniştea complectă se lasă asupra apei şi a 
mânăstirii din mijlocul ei. 





Mânăstirea Cozia. 


Când ieși cu trenul din strâmtorile Oltului, 
la piciorul ultimului zăvor muntos învins de 
râu, străluceşte printre arbori de pădure și 
pomi, locașul de veşnică odihnă a lui Mircea 
cel bătrân. 

Pe stâncile care formează malul Oltului, 
se înalţă păretele drept, masiv, ce aduce a- 
minte de zidul Cetăţii Hotinului dinspre Nis- 
tru. Valurile lovesc mereu mânioase în te- 
melia de piatră. Câte-va tufe de rug caută să 
se acăţere pe asperitățile zidului, TAL Să “Se 
poată întinde prea sus. Păretele e una peste 
tot, cu crestături pe muche, cu câte-va fe- 
restruici înguste şi cu un turnuleț ca un de- 
getar deasupra capelei din colț. 

Din Biserica mare nu se vede decât vâr- 
ful turlei, aşa încât mânăstirea pare de aice 
dinspre Bivolari mai mult ca o cetate ridicată 

la eşirea strâmtorii, în lungul căreia de de- 
mult se înșirau și castre romane. 

Şoseaua care vine dela Călimăneşti a tăiat 
cuprinsul mânăstirii. De o parte a rămas bi- 
serica mare; pe stânga mai sus, sub poală de 
pădure e bisericuța cimitirului ridicată de 
Radu Paise în veacul al 16-lea. 

Sunt două tipuri arhitecturale deosebite. Bi- 
serica mare, ctitoria lui Mircea-Voevod e vădit 
zidită de meșteri sârbi. De altfel a suferit 
multe modificări, din care cea mai princi- 





Fig. 8. — Biserica M-rii Cozia (d. Lapedatu). 


pală este adausul, în vremea lui C. Brânco- 
veanu, a pridvorului cu stâlpi masivi, ciopliți 
în lung și sculptați în capiteluri înflorite, 

De jur împrejur sunt săpate firide înalte, cu 
arcuri largi, fără ocniţele moldovenești. Mi- 
nunat de fin sculptate sunt arcurile firidelor, 
ca şi chenarele de piatră ale ferestrelor. Brâie 
subțiri ca niște odgoane împletite, încing pe 
două rânduri biserica de jur împrejur, cel de 
jos întrerupt în dreptul ferestrelor. Nici o fe- 
reastră nu are chenar la fel cu al celeilalte; 
mai minunate sunt rozetele de piatră sculp- 
tată! cu împletituri variate dela una la alta, 
ca şi cele dela Curtea-de-Argeș. 

Turla e măsivă cu vârful larg boltit. Fe- 
restrele înguste, lungi sunt închise în arcuri 
la partea superioară. Aduce aminte de acea 
dela Mânăstirea Domnească din Argeş. 

Dacă vechea pictură abea se mai vede ca 
un abur ici și colo, nartexul e interesant prin 
cele două pietre mormântale, una lângă alta, 
în comun având un căpătâi de piatră iecio- 
plită; pe un stâlp atârnă o candelă simplă, 
unde pâlpâie luminița ținută aprinsă de mâini 
pioase. 

O piatră e cu totul ștearsă; nu se mai vede 
pe ea nici o inscripție. E a eroului dela Ro. 
vine. „In fața acestei pietre uitate şi fărâmate 
o tristă amărăciune îţi cuprinde sufletul, la 
gândul că nimenea în ţara aceasta nu s'a gă- 
sit de atâta vreme să îngrijească de locul 
unde odihnește țărâna marelui și nenoroco- 

sului voevod al Muntenilor, Mircea cel Bă- 
trân“ (P. Antonescu). 

Alăturea e piatra sub care se odihneşte de 
veci un alt suflet îndurerat. E mama lui Mihai 
Viteazul, care şi-a sfârşit zilele într'o mânăs- 
tire, plângând cu durere înăbușită dar nele- 
cuită, moartea prematură a vijeliosului ei fiu. 

„Aci odihnește Maica Teofana călugăriţa, 
cu fie-sa Doamna Florica și fiul său Nicolae 
Vodă, leat 1625. 

Atât spune inscripţia. Nimic din tragedia 
sufletească, stânsă odată cu așezarea pietrei 
peste trupul slăbit de mătănii și post. 

Mânăstirile noastre merită cruţare și prin- 
tr'aceste semne din sbuciumul istoriei nea- 
mului care nasc pioasă reculegere. 

Dacă biserica mare nu a păstrat multe urme 
din pictura veche, bisericuța de peste drum, 
micuță dar cu o siluetă sveltă, cu turnul ei 
subțirel, are în schimb decoruri vii, cum rar 
s'au păstrat mai ales în Muntenia. 

Bisericuța a fost clădită de Radu Paisie, 
tost călugăr la Argeș, surghiunit tocmai în 
Egipt. 

Prin unele dispoziţiuni lăuntrice aduce a- 
minte de bisericile moldovenești zidite cam 
în aceiaşi vreme sub Petru-Rareş, de şi înfăţi- 
șarea externă cu ochiurile deasupra firidelor 

înalte, arată aceeași influență de peste Du- 
năre, ca și la biserica principală. 

Mai interesantă este însă pictura, rămasă 
așa cum a fost așternută de maeștrii Maxim, 
David şi Radoslav, în cursul anului 1543, 

Mai la o parte și micuță, biserica a ieșit 









| &s 


IAA 









— ati 
PRR 


Fig, 9. — Bisericuța dela Cozia, după tabloul votiv 
(d. Balș). 


din drumul atenţiunilor. Nimeni nu s'a atins 
de pictura ei. Chipurile de sfinți și serafimi 
răsar din fondul albastru. 

Te atrag în special portretele ctitorilor. Ra- 
du Paisie cu figura-i din care n'a rămas decât 

barba de călugăr, ţine în mână modelul cti- 
toriei sale, reproducere fidelă a construcţiei 
reale. 

Domnul e îmbrăcat cu o mantie verde peste 
hainele-i roșii, bogate în podoabe aurite. 
Lângă el stau smeriți: fiul său Marc și Ru- 
xanda, cu haine de brocart numai aur. 

Pe păretele de apus al pridvorului sunt 





Fig. 10. — O rozetă de piatră dela M-rea Cozia 
(d, Ghika-Budeşti). 


zugrăviți: Mircea și fiul său Mihai, interesante 
portretre, inspirate de acele, autentice, din 
biserica mare. 

Mânăstirea Cozia a pierdut din vechea-i 
sfințenie. Circulaţia mare de pe drumul ce 





42 


duce la Sibiu, o face mai mult popas al cu- 
riozităţii. Din cuprinsul curții de odinioară 
ma rămas decât pajiștea verde, înălbăstrită 
de cicoare. 

Vechile chilii mânăstirești sunt în jurul bi- 
sericii mari, cu coloane la ceardacurile din 
rândul de sus. La colțurile dinspre Olt, pe 
vremea lui Mihnea-Vodă, s'au construit două 
paraclise, din care numai cel din josul apei, 
mai „e păstrat pe deantregul, dând zidului 
uniform dinspre râu, o variație gingașă cu 
turnulețul ca un deget. 

Natura impunătoare însă dă mânăstirii un 
tipar aparte. La spatele ei se înalță zidul aspru 
al munţilor, cu stânci ruginii, cu îmbrăcă- 
mintea întunecată a pădurii ce se lasă pâ- 
nă?n preajma zidurilor. 

Aşezarea mânăstirii e simbolică. Cel care 
s'a luptat pentru ca să scutească țara de co- 
tropirea turcească, doarme de veci pe malul 
Oltului, „martor vitejiilor trecute“. 


Mânăstirea Neamţ. 


E. zi de vară, cu cer senin. 

Pe podul de peste râu abea poţi înainta. 
„Lume, lume și iar lume!“. Năvala satelor se 
scurgea la iarmarocul din Târgu-Neamţ, ca 
pe vremea de mare bejenie. Căruţele se ţi- 
neau una după alta. Veselie mare cuprindea 
pe cei care se întâlneau, figuri blajine și cu 
privire blândă. 

Nimene nu era grăbit, căci nu i-ar fi fo- 
losit nici graba, nici mânia. 

Mai grăbiţi eram noi, care apucaserăm în 
susul drumului. 

Șofeurul suna într'una din trompetă, cu su- 
net ca un hămăit de câne ciobănesc. Când 
vre-o vită dădea busna'n mașină, clacsonul o 
făcea să sară ca mușcată de șarpe. Femeile 
țipau speriate, copiii cu ochii sgâiţi spre ma- 
șină începeau să scâncească. Numai bărbaţii 
râdeau. 

Cu chiu cu vai, am ieșit din puhoiul ome- 
nesc abea aproape de clădirea școalei din 
satul lui Creangă, la colț de drumuri, gata 
să se năruie, înainte de a fi tencuită. Au pu- 
trezit schela şi căpriorii; plouă pe păreți din 
găurile acoperișului. 

Nici nu se putea pune”n calea numeroșilor 
drumeţi un semn mai grăitor, de cât ne arde 
de oamenii noștri aleși. li sărbătorim la zile 
mari, cu emfatice cuvinte de recunoștință. 

Școala din Humulești se năruie însă înainte 
de a fi terminată, după cum nu ne-am învred- 
nicit nici de o ediţie a Amintirilor, cu desem- 
nuri originale din colțurile bătute de Nicu a 
lui Ştefan a Petrei, colțuri care prind a se 
schimba, de nu le-ar mai cunoaște nici 
Creangă. 

Numai Ozana a rămas aceiași, limpede, alu- 
necându-și apele cu valuri mărunte pe lespe- 
geoarele curate. 

Lăsăm drumul mare ce duce spre Bălță- 
țeşti și apucăm printre căsuțe cu ruje'n față 
și cu colibe de vară făcute din lobde râdicate 
ca un con. 

De dincolo de apa Neamţului, pe umăr de 
munte abia se deslușesc colții rămași din ves- 
tita cetate a Neamţului, în jurul căreia legen- 
dele flutură”'n văzduh. A rămas tot „îngrădi- 
tăn pustiu, acoperită cu fulger, locuită vara 

de vitele fugărite de streche și străjuită de 
ceucele și vindereii, care au găsit-o bună de 
făcut cuiburi întrînsa...“. 

Puhoaiele mânâncă necontenit din coasta 
muntelui amenințând și ce a mai rămas din 
cetate. 

După ce ţine o bucată de vreme tovărășie 
apei, la o cotitură, drumul dă într'o aleie tă- 
iată în pădure deasă de ștejari. Arborii în 
plină voinicie pare că anume stau aice de 
strajă, despărțind de forfota satelor și a târ- 
gului, liniştea locașului de rugă din dărătul ei. 

La scoborâșul printre fânețe, apare şi Mâ- 
năstirea, în spațiul larg și luminat. Pădurile 
se ţin la o parte, îngrădind o poiană cu iarbă 
mereu verde, din care răsare albul chiliilor 
presărate în voie. 

Aceasta e caracteristica vestitei Mânăstiri, 
cu viață de mai bine de 000 ani, loc de odihnă, 
de meditaţie; cadrul explică în parte și lu- 
crările de artă săvârșite, cu sfinţenie dar şi 
cu meșteșug neîntrecut, încă de pe la mij- 
locul veacului al 15-lea, mânăstirea veche exis- 
tând aici înainte de Petru Mușat. 

Aerul, păstrat în biserica nouă, cu îngerașii 
îngenunchiaţi la picioarele Magdalenii care-și 
smulge părul de durere, datează de pe vre- 
mea lui Ștefan Voevod, nenorocitul fiu al lui 
Alexandru cel Bun, omorât de Petru, vărul 

său. De mânăstire se leagă cea dintâi tragedie 
urzită în jurul scaunului domnesc. 

Zidirea actuală, în forma-i măreaţă, este ri- 
dicată după biruința strălucită a marelui Ște- 
fan, asupra trufaşului Craiu al leşilor, din 
Codrul Cosminului. 

„Doamne lisuse Hristoase, primește acest 
hram care s'a zidit întru slava sfintei și slă- 
vitei dela pământ la cer Inălțare a Ta și lu, 
stăpâne, acopere-ne cu mila de acum și până n 
veac“. Data e la Noembre 1497. 

E perioada de strălucire a sfintei Mânăstiri, 
care avu norocul nu numai de ctitori evlavioși 
și danii bogate, dar și de conducători pioși, 
dornici să înalțe şi să împrăștie slava sfân- 
tului locaş. De pe atunci a rămas splendida 
Evanghelie slavo-greacă cu scrisul clar, cu li- 
tere inițiale ornamentate şi mai ales cu acele 
împletituri multicolore, gingașe, numai aur, 
din chenarele dela începutul Evangheliilor. 

Urmă apoi o perioadă de lâncezeală. Aten- 
țiunea domnitorilor este îndreptată aiurea. 
Sub stăreția vestitului Paisie, „virtutea întru- 
pată, prea dulce la sfat și tară vreo ascuui- 
dere; cu adevărat vedea cineva în el un om 
fără trup“, Mânăstirea cunoscu iarăși stră- 
lucirea de odinioară, grija mare pentru cele 
sfinte, dar şi pentru cele ale scrisului. 

Mai apoi, pe vremea fericitului întru Dom- 





nul, mitropolitul Veniamin, pe la începutul 
veacului al 19-lea, Mânăstirea Neamţului e 
vestită pentru tipăriturile religioase ce iese 
din tiparniţele el. 

Incetul cu încetul flacăra sfântă se micşo- 





Fig. 1î. — Turnul dela M-rea Neamţ. 


rează. Din 500 de călugări, rămân prea pu- 
țini, iar mânăstirea ajunge o vreme ospiciu 
pentru nebuni sau gazdă pentru vizitatorii de 
vară. Abea în timpurile din urmă s'a mai re- 
luat puţin din activitatea de odinioară, o ti- 
pografie modernă tipărind cărțile bisericești 
vândute în iarmaroace ori hramuri. 

Din faima de odinioară a rămas frumoaşa 

biserică de pe vremea lui Ștefan, încercuită 
de pătratul zidurilor înalte ale chiliilor, cu 
boltă largă sub turnul masiv. In fața intrărei 
un baptister fără stil, dă oarecare originali- 
tate de ansamblu mânăstirii. 

Atracția o formează biserica, cea mai vastă 
din cele zidite pe vremea lui Ştefan cel Mare. 
Cu tot turnul modernizat, planul general se 

Fig. 12. — Infăţişarea veche a M-rei Neamţ 
(d. Balș). 


păstrează de și cu oare care inovări postume 
care o fac mai lungă. Pe din afară e simpli- 
citatea impunătoare, numai cu cele două rân- 
duri de ocniţe sub streșine și cu contraforturi 
de jur împrejur. 

Podoaba multicoloră a bumbilor, caracte- 

ristică celorlalte biserici ale lui Ștefan, nu 
apare decât unde și unde sub tencuiala ce-i 
acopere. 

„Minunat de impunătoare “sunt pervazurile 
gotice, cu ornamente, dela cele 4 ferestre ale 
pronaosului. Ușa principală dela intrare în 
pronaus, cu cele două rânduri de chenare, in- 
teriorul în ogivă, cel exterior dreptunghiular, 
apare măreaţă, ca la o catedrală gotică. 

Cu câtă grijă, condusă de simțul de evla- 
vie, dar și de artă, au fost lucrate amănuntele, 
se vede și după ușile masive. Cea interioară 





Fig. 13. — O fereastră (d. Balș,. 


cu frumoase rozete, ar putea servi ca model 
în arta decorativă dela noi; ușa vestmântăriei, 
ca şi altă-ușă de fer, sunt o minune de orfe- 

vrerie. De și masive, fășiile de fier, cu ca- 
pete de piroane la încrucișări, le dau o deli- 
cateță demnă de toată admirația. 

Până și piatra de pe mormântul nenoroci- 
tului Ştefan, fiul lui Alexandru sau acel al 
părcălabului de Neamţ, Micota „înfrumuse- 
țate“ de Ştefan, sunt fin cioplite, ca tot ce 
a rămas din perioada aceasta de renaștere a 
artei moldovenești. 

liniștea desăvârșită înconjură templul de 
rugă. Lumina îl inundă; spaţiul larg din jurul 
lui dă farmec deosebit locului. 

Inviorare, tablou al vremurilor mai de de- 
mult, capătă mânăstirea în vremea Hramului. 
Urmasii plăeșilor, cu pletele până pe Mer, 
cu cămeșa albă până la genunchi se adună 
din munţi și văi, iar scoaterea icoanei sfinte, 
renaşte clipele de evlavie tot mai rărite în 
zilele de azi. 

Mânăstirea Neamţului nu e vizitată atâta 
pentru biserica ei, pentru sfințenia locurilor 
evocatoare de vremuri depărtate, ci și pen- 
irucă e centru de excursii prin munții Neam- 
țului. 

Pe un drum umbrit, cu puţine locuri des- 
chise, ajungi la vestita mânăstire Secu, lăsată 
să se dărapăne, dar păstrând încă mândra 
înfățișare a vremii, când în juru-i era bogă- 
ție şi lume multă de călugări. Azi suflă vân- 

tul a pustiu prin grajdurile spațioase, dar și 
prin chiliile îngrămădite într'un patrat în ju- 
rul bisericii, cu odoare vestite. 

Din  Secul cărări tăinuite, prin păduri 
dese, dau spre Sihăstria și apoi prin Sihla la 
Văratec. Drumul bătut, minunat, te duce la 
Pipirig, pentru ca de aice să te scobori în 
valea Bistriţei, după un popas la Pluton, cu 
priveliște asupra Ceahlăului. 

Tot dela Neamţ, peste culmea Pleșului cu 
urcuș cam greu, treci în basenul Moldovei, 
poposând la Mânăstirea Râșca. 

Mânăstirile se ţin lanţ, dela Slatina lângă 
Găinești până la Bistriţa lângă Piatra; puncte 
de adăpost și rugă, de exil ori refugiu. Mâ- 
năstirea Slatina, Râșca, Neamţ, Săcu, Sihlea, 
Agapia, Văratec, Horaiţa, Almaş, Bistriţa, vin 
una după alta, legate prin cărări tot mai rar 
cercetate. Câtă variaţie și plăcere pot aduce, 
tinerilor care le ar colinda, numai cu sacul 
în spinare, se poate ceti în volumul „Prin 
Munţii Neamţului“ de Calistrat lHogaș. 

Mânăstirile sunt representantele vremurilor 
trecute ; asupra lor tot mai deasă se lasă ceața 
uitării; încolţite de vreme și de nepăsare, cad 
în ruină de şi mai toate ar putea cu oare care 
ușoare amenajeri să mai folosească măcar co- 
piilor slăbiţi, pentru întremarea lor în timp 
de vară. 

Mânăstirea Bistriţa. 


Cam la un kilometru depărtare de Bise- 
rica St. lon zidită de către Ştefan-cel-Mare 
în Piatra, stă ascunsă într'o văiugă laterală 
Mânăstirea Bistriţa, locul de veșnică odihnă 
al bunului domnitor Alexandru, sub a cărui 
îndelungă stăpânire Moldova nu numai că se 
întindea până dincolo de Nistru spre Pocuția, 
până la gurile Dunării cuprinzând Cetatea 
Albă și Chilia, dar cunoaște o eră de te- 
meinică așezare, cu belșug tras și dintrun 
comerţ bine organizat. Evlavios prin adâncă 
credință în puterea celor sfinte, întemeiază 
Mitropolia dela Rădăuţi și clădește biserici 
trainice. 

Una din acestea e: şi Mânăstirea Bistrița. 

Un scurt drum lateral din drumul mare, de 
pe apa Bistriţei, te duce drept la portalul 
boltit al Mânăstirei, împrejmuită cu zid gros. 
La spatele ei încep munții împăduriți. Cuibul 


i) 


de clădiri albe strânse grămadă, e astfel adă- 
postit de sgomotul drumului mare. 

Un turn masiv, scurt, cu cupola umflată, 
te oprește în cale. E intrarea în incinta mâ- 

Fig. 14. — Latura apusană a M-rii Bistriţa (d. Balș). 


năstirii, cu covor de iarbă verde. Treci prin 
faţa bisericei, pentru a te odihni în primi- 

toarele încăperi ale arhondaricului, curat tinut. 

Lângă el un alt turn, cu cupola și mai um- 
flată, ca o ceapă, este ridicat de Ștefan cel 
Mare. Clopotul poartă inscripția dela sfâr- 
şitul veacului al 15-lea. Lângă turn e alipit 
paraclisul clădit de Petru-hRareș, care figu- 
rează, cu familia lui, într'o frescă de pe pă- 
retele turnului. 

Alexandru-cel-Bun, Ştefan-cel-Mare, petru- 

Fig. 15. — Turnul-clopotniţă dela M-rea Bistriţa 

Rareș, sunt cele trei nume celebre, evocate 
nu numai prin amintirea trecătoare dar și prin 

ziduri sau adausuri, pe care le ai înaintea 
ochilor. lrilogia de domnitori, care au făcut 
ca faima Moldovei să se răspândească de- 
parte în spre apus ca și în spre răsărit, dau 
mânăstirii un nimb deosebit de al celorlalte. 
Actuala biserică este însă aproape pe dean- 
tregul refăcută de Alexandru Lăpușneanu. 
Sângele vărsat la venirea sa a 2-a oară pe 
tron nu-i lasă sufletul liniștit. Ispășşirea pă- 
catelor, care-l urmăreau și'n vis, a crezut că 
o poate căpăta înălțând mândre biserici. La 
urmă chiar s'a călugărit, căutând şi în rugă- 
ciuni pacea sufletului chinuit de remușcări. 
Mânăstirea Bistriții e mândră ca înfățișare, 
simplă ca podoabă exterioară; spaţiul din ju- 
rul ei restrâns nu-i acordă perspectiva care 
i-ar da și mai impunătoare înfățișare. Ocni- 
țele caracteristice arhitecturii moldovenești și 
aice încing de jur împrejur monumentul, sub 
streșină, deasupra firidelor înalte. Ferestrele 
sunt lungi, înguste; au chenar de colonete 
și frumoase ornamente gotice sub ogive. 
Fatada dela intrare este înălțată cu un tron- 
ton clasic, nou, ce-i dă înfățișarea bisericelor 
catolice. Opt puternice contraforturi susțin zi- 
dăria din toate părțile. Şi lăuntrul e larg, cu 
lumina atenuată de îngustimea ferestrelor, 
dându-i taina locașurilor gotice de rugă. 
Minunate sunt ușile, cu chenarul lor va- 

riat. Cea care dă din pridvor spre pronaos, 
are o serie de colonete, care se încrucișează 
sus în arc frânt, pe când jos, în grupe de 
câte 4, se sprijină pe suporturi fin cizelate 
cu o sculptură „ce pare a fi după modele 






poa 
5 - N N [i + 
AO av d! [pi „NIVA MDA 2 


PE 





NA 
Ş 








((/(i 
( 
ee 





PN a e e N e 


! Fig. 16. — Pisania dela M-rea Bistrița 
(după fot. Ralș) 


luate de pe stofele Renașterii“ (G. Balș). 

Intre marginea ușii şi a arcurilor, spațiul 
e umplut cu ochiu rotund de piatră cioplită. 

Nu mai puţin frumos sculptate, sunt cadrele 
celorlalte uși, a gropniței în special. 

Picturile nu sunt vechi. 

In schimb mormintele sunt scumpe. Acela al 
întemeietorului bisericei, în stil gotic, stă la 
dreapta. Ştefan cel Mare și aici a arătat ve- 
nerația ce-l stăpânea faţă de străbunii săi, 

ca și la Rădăuţi. A pus să se facă piatră 
mormântală în stil romanic celei de a 2-a 
soţii a lui Alexandru-cel-Bun: 

„lo Ştefan Voevod cu mila lui Dumnezeu 
Domn al țării Moldovii, fiul lui Bogdan Voe- 
vod, îmfrumuseţă această groapă a doamnei 
Ana, Doamna lui Alexandru Voevod, mama 
lui llie Voevod, care s'a strămutat la veșni- 
cele lăcașuri în anul 0926 (1418) luna Noem- 
Ie! 

Mormântul Doamnei Chiajna, soţia lui Ște- 
fan Vodă Lăcustă, moartă la 1542, e iarăși 
cu lespede, având chenar de slove. 

leșind din biserică, atenţia se oprește asu- 
pra pisaniei, deasupra căreia e stema ţării: 
capul de zimbru cu o cruce între coarne, soa- 
rele și luna de o parte și alta. 

Astăzi e liniște în curtea mânăstirii. lrea- 
mătul de altă dată reînvie doar numai la 
hram, în ziua Adormirei Maicei Domnului sau 
când se umple curtea cu larmătul unor elevi 
de școală aduși în preumblare. 

Viaţa s'a stâns aproape cu totul. O slabă 
activitate a celor câţiva călugări mai licărește 
câte-va săptămâni pe an, când se fabrică lu- 
mânări de ceară curată, dar care nu pot 
concura cu fabricatele proaste de pe piaţă. 
Din mila credincioşilor, tot mai puţintei, cât 

se mai adună ceva fonduri pentru întreţinerea 
mânăstirii. 

In schimb a rămas vie amintirea ctitorilor 
vechi. i se arată portița din zid, pe unde 
Petru-Rareş a apucat cărarea codrilor de 
munte în pribegia-i lungă de după întâia 
domnie. 

„Și așa aflându-și cale deschisă pren târg 
pren Peatra, au trecut pe lăngă Mânăstirea 
Bistiiţii și lăsându-se ca să poată cevași o- 
dihni în munte deasupra mânăstirii, văzut-a 
unde ca un roiu den toate părțile încunju- 
rată mânăstirea ca să-l poată prinde“ (Ur. 
Ureche). 

Sf. Gheorghe din Hârlău. 


Hârlău e un orăşel pașnic la limita jude- 
țelor lași și Botoşani. 

Șoseaua naţională îl taie ?n lung, prilejind 
zid de dugheni, unele maghernițe gata să se 
năruie ori să se mistuie, ca un chibrit, la 
cel: dintâi Toe. 

In -afara lor, căsuțe mărunte 'cu livezi, se 
urcă până'n dealul unde e cimitirul sau pâ- 
nă'n malul Bahluiului, cu apă tulbure și le- 
neșă. 

O dată nu era tot așa. Ruinele palatului 
domnesc, din care n'au rămas decât părți 
din temelii ori hruba pivniţii în care cresc 
copăcei, dovedesc că a fost măcar popas dom- 
nesc. 

Nu şi-a uitat Ştefan-cel-Mare dragostea lui 
de-o clipă cu mama celui ce avea să fie mai 
târziu Petru Rareş, căruia i se spunea Petru 
Majearul „poreclit Rareș, după numele mu- 

ierii ce au fost după alt bărbat târgoveţ din 
Hârlău“, cum scrie Grig. Ureche. 

Dar nici Petru Rareș n'a putut să uite locul 
zămislirii lui, norocul orb care l-a râdicat la 
domnia Moldovei. Şi iată cum Hârlăul azi se 
mândreşte cu singurele semne din trecutul de- 
părtat, care-i mai dau ceva cătare în pasul 
grăbit al călătorului. 

Lângă ruinele palatului vechiu, se înalță bi- 
serica' Sf. Gheorghe, râdicată de Ștefan în 
al 30-lea an al domniei sale, la anul 7000 
(1492). 

Restaurată”'n întregime pe din afară, când 
o bate soarele spre asfinţit, o învăluie în lu- 
mina purpurie a amurgului, făcând să stră- 
lucească, ca niște pietre scumpe șirurile de 
bumbi de deasupra ocnițelor de sub streșină. 
Roşul cărămizii presate, variaţia bumbilor, 
care verde, galben, brun ori albastru, gălbiul 
pietrii proaspăt cioplite, îi dau o înfățișare 
atât de senină, mai ales în spaţiul larg ce o 
înconjoară, în cât rămâne neîntrecută dintre 
toate bisericile lui Ștefan, fie strânse între 
ziduri, ca cea dela Dobrovăț, fie perzându-se 
cum e Sf. Neculai dela lași, în fața Pala- 
tului administrativ actual. 

Doar acoperișul de tablă, cât strică înfă- 
țișării reprodusă cu grijă așa cum a fost. 

Turla sveltă, din cărămidă aparentă, se în- 

nalță în azurul cerului pe două baze cu opt 
muchi. Șirul de ocnițe, ca și al cărămizilor 

Fig. 17. — Biserica Sf. Gheorghe din Hârlău (d. Balș). 


roșii, smălțuite, întrerupte de altele galbene, 


- —— 
2 .. 


„ 
. 


| 





02 


în picioare, îi dau o polihromie ce înlocuește 
pictura. 

Când din potrivă luna plină aruncă asupra 
clădirii lumina argintată, silueta bisericei a- 
pare ca o formă gingașă, răsărită din pajiştea 
întinsă ce o înconjoară. 

Intrarea e măreață, măcar că ușa e micuță. 





Fig. 18. — Stâlp cioplit în piatră. Si. Gheorghe-Hârlău. 
Un chenar dreptunghiular de coloane simple, 
încadrează alte colonete strânse în trei mă- 
nunchiuri terminate în arc frânt, cu ramurile 
încrucișate. 

Un spaţiu triunghiular sub încheietura arcu- 
rilor, aşteaptă să fie împlinit de vre-un pios 
donator cu o icoană, cum era de sigur la 


început. 
Benzile de cărămizi colorate, vrâstând pia- 


tra gălbuie, zona colorată a cărămizilor ce 

despart ocnițele, brâul de discuri multicolore, 
totul în bătaia aurită a razelor de soare, îi 
dau un aer de juvaer lucrat cu grijă. 

Frumoase sunt ferestrele, ca ale unei ca- 
tedrale gotice, cu chenar de piatră cioplită, 
cu cele trei rânduri de geamuri înguste. Ro- 
setele de sub ogive sunt mai pline decât la 
alte biserici. 

Exteriorul surâde în îmbrăcămintea-i nouă. 
Cucernicia te cuprinde de cum treci pragul 
și pășeşti pe lespezile roase de îngenunche- 
rele evlavioșşilor din atâtea veacuri. Cele trei 
părți ale interiorului sunt în largă comunicare. 

Pictura veche străluceşte prin unele locuri 
in bogăția inițială de culori, în care aurul nu 
este economisit. Un slab abur de fum o aco- 
pere cu patina vechimii. 

Sunt însă bucăţi admirabile. Așa e repre- 
sentarea celor trei sinoade ecumenice. Impă- 
ratul stă pe jilț, în mantie de purpură şi e 
înconjurat de episcopii în haine scumpe și 
cu garda soldăţească la spate. 

„Sfântul Protais, pe păretele dinspre sud, 
este un frumos exemplu de decorație senti- 
mentală. Desemnul draperiei, armonia liniilor 
corpului și a celor arhitecturale, expresiunea 
discret mișcată a feţei, dă acestei figuri unul 
din locurile cele mai de seamă în decorația 
moldovenească“ (|. D. Ştefănescu). 

Iscălituri şi date sgâriate pe pictură, dove- 
desc că este din veacul al 10-lea. Alte iscăli- 
turi din diferiţii ani ai veacului al 17-lea, 
multe poloneze, arată urmele dușmanilor tre- 
cuți pe aice. 

Medalioane şi benzi ornamentale, umplu 
spaţiul lăsat de picturi, dând interiorului un 
deosebit interes artistic. 

Dacă numai această singură biserică veche 
ar fi în Hârlău și tot ar ajunge pentru oră- 
șelul uitat, care ar putea avea o mai vie 
viață economică, dacă n'ar fi infectat de mo- 
lima desbinărilor politice, cu distrugerea ori 
cărei inițiative. 

Și Petru-Rareș și-a adus aminte de fiârlău. 
Biserica Sf. Dumitru, din grădinița publică, 
este de pe vremea lui, dar reparată de temeiu 
în 1779 de către marele spătar lordache Can- 
tacuzino. Dacă nu se găsea de curând o evla- 
vioasă donatoare, care să o repare, de sigur 
că ar fi luat drumul năruirii depline. Ca 
exterior nu se deosebește prea mult de bi- 
serica lui Ștefan, care a servit meșterului de 
sigur drept model. 

Lipseşte însă orice semn că a avut vre-o po- 
doabă lăuntrică de pictură. 

Mânăstirea Taslău. 


Până la Rosnov, șoseaua ca'n palmă, apucă 
în lungul terasei ce intovărășește, o prispă 
lată şi netedă, cursul Bistriței, care nu vrea 
încă să părăsească marginea împădurită a 
munților; pare că i-ar fi frică de spaţiul larg, 
însorit. 

La Rosnov, cu biserică nouă, copia celor 
rusești cu multe turnuri, hanul vechiu este 
încă cercetat. Trăești o clipă icoana timpu- 
rilor de odinioară, când hanul era forfotă de 
lume, fie ziua drept popas, fie cătră seară 
drept adăpost. 

Treci de cealaltă parte a Bistriţei şi începi 
a urca, prin rariști de pădure, dealul dela 
Borleşti. Perspectiva se lărgește; caracterul 
de munte domină. 

Drumul umbrit de cireşi, stejari, pădureți 
se încârjoaie ca un balaur ce se târăște încet. 
Dintr”o curăţitură de pădure, admiri pentru 

ultima dată sclipirile Bistriţei, dar și perspec- 
tiva dealurilor argintii dinspre Siret. 
Părăsind și valea Nechitului, sus pe șea 
oprești fără să vreai, căci te îndeamnă la 
aceasta șira munților împăduriți, cu Geamă- 

Fig. 19. — M-rea Taslăului (d. Ba/ș). 


nul și Goșmanul drept străjeri; dintr'acolo 
vine Taslăul, în a cărui vale scobori, pe drum 
iute și priporos. 

Mare bucurie pe capul prietenului care nu 
se aştepta la musafiri. 

Sufletul primitor al moldoveanului ieși la 
iveală. Veselia neprefăcută luă locul surprin- 


derii neașteptate. 
Până la cină, urcarăm turnul de observație 


Pee aa she a pm . |. 


i 
- —— —— 


E E a i 


07 


din dărătul casei, un deal petros, despădurit 
pentru ca să se satisfacă nepotolita poftă de 
izlaz a locuitorilor. Urcam printre ruinele pă- 
durii ce dădea odinioară farmec satului. Cio- 
turi uscate au rămas în locul brazilor mândri. 
Ferigile au căpătat spaţiu ca să-și întindă 
frunzele late, iar ţărâna fiind spălată de ploi, 
a desgolit scheletul numai pietriș al muntelui. 
Acesta e izlazul. Pădurea a dispărut; pu- 
hoaiele îşi încep acțiunea de rânire a pămân- 
tului. larba de păscut e cât părul în barba 
spânului. Forma e satisfăcută, spre dauna 
celor care au dorit-o. Așa se pustiește vatra 
satului. 

In schimb frumoasă e priveliștea de pe Che- 
trosu. Lazlăul face aice un cot brusc. In sus e 
umbra pădurilor. Cele două gheburi ale Gea- 
mănului, cu tovarășul său Goșmanul, înalță 
piept muntos în fundul văii. 

Capul satului se ține de murmurul apei şi 
umbra pădurii, cu căsuţele tot rărindu-se cale 
de vre-o 7 kilometri. E viaţa mai anevoioasă 
de munte; pământul pentru ogoare se res- 
trânge din ce în ce, petece sărăcăcioase de 
prundiș, pe care cresc cereale firave ȘI po- 
rumb rar ajuns la copt. Ca să aibă ce mânca, 
oamenii duc șindrilă până'n satele dinspre 
Prut. Acelaș fenomen etnic ca și la Moţi. 

Dragostea de loc ca și conservatorismul 
sănătos pentru ţară se păstrează mai mult 

decât pe aiurea. Izolarea văii are ca urmări 
păstrarea vechilor porturi și obiceiuri. Aceleași 
făpturi blânde la privire, cu sufletul plin de 


omenie, ca odată, trăesc încă și acum, Portul 


a rămas neschimbat; femeile nu și-au lăsat ca- 
trința pentru rochii de cit. 

In cealaltă jumătate de sat, din Jos, s'a 
făcut simțită influența drumului larg al văii, 
care a prilejit întocmirea unei mari industrii 
de lemnărit. In mijlocul satului sclipesc gră- 
mezile de scânduri în jurul ferestraelor me- 
canice, iar șuerul strident dela fabrică, anunţă 
amiaza şi amurgul. 

Intre cele două jumătăţi de sat, cu caractere 
cam deosebite, stă ascunsă după ziduri de 
bolovani cimentaţi și frunzarul pomilor, mâ- 
năstirea Naşterei Maicii Domnului. 

E ca un simbol; păzeşte restul satului de 
prefacerile venite din josul văii. | 

Zidul e gros, cu ferestruici înguste de apă- 
rare. La poarta de intrare străjuește turn 
scund, masiv, cu vârful în formă de ceapă. 
Ferestrele largi dela clopotniţă, lasă să se 
reverse din plin dangătul clopotelor, ca 0 
prevenire care aduce aminte că tot credința 
străbună ne poate fi de susținere în zile grele. 

Poarta groasă dela intrare e veche, din 
lobde de stejar nituite cu piroane ale căror 

capete par scuturi mici; drugul de închidere, 
broasca o adevărată chiurasă spun vechimea. 

Din multele biserici vizitate, dintre ale lui 
Ştefan, cea dela Taslău păstrează mai vie sfin- 
țenia timpurilor când a fost înălțată, poate 
pentru că nu e încă părăsită dar nici nu e 
gătită cu îmbrăcăminte nouă, ca multe altele. 





Fig. 20. — Uşa exterioară (d Balș). 


A rămas aproape cum trebue să fi fost în 
vremea sfințirii cu mare alai. Până și aco- 
perișul de șindrilă, cu turnulețe la capete, e 
în unison cu restul satului. 

Biserica nu e înzestrată cu bumbi smălțuiți. 

Albul varului ce o învălue, contrastează cu 
verdele grădinilor din jur; firidele înalte și 
ocnițele de sus, contraforturile instreșinate, 
îi dau o înfățișare modestă, de simplicitate 
impunătoare. Clopotele au încă glas de che- 
mare. Sărbătoarea se îndreaptă pe aleea mar- 
ginită de tei și cireși, făpturi neschimbate la 
port și la figură cu expresiunea blândă, de 
cuminţenie domoală. 

Chenarele ferestrelor, nu sunt împodobite 
cu săpături gotice în piatră ca aiurea. Sunt 
simple vârci puțin răsărite din planul pă- 
retelui. 

Podoabele de piatră sunt restrânse în jurul 
uselor. Una are cadrul dreptunghiular, cu trei 
colonete, încheiate prin creste drepte sus, iar 
jos sprijinindu-se pe nişte baze prea frumos 
ornamentate. 

Alta este de o oingășie neîntrecută. Din 
lemn de tisă, are sculpturi atât de fine, în cât 
poate rivaliza cu ori ce lucrare de asemenea 
natură din apus. A fost sculptată de către 
Cozma maistru, în zilele lui leremia Movilă 
(1596), după cum arată o inscripţie discretă. 
E o operă de artă desăvârşită, în mijloc cu 
ornamente gotice, de jur împrejur cu alte cres- 
tături săpate cu o îndemânare uimitoare. Cu- 
noscutul cap de zimbru, pe un scut, cu chenar 
fin tras în jur împodobește ușa. Rămâi cu 

adevărat în admiraţie, în fața acestui juvaer 
sculptural. EI singur ar face vestită biserica, 
chiar dacă n'ar fi legată și de ea faima dion 
nitorului, care a înălțat'o în anul al 4l-lea 
(1497), din domnia sa glorioasă. 

hkeîntors la casa prietenului, casă cu cerdac 
și sorită, s'a întins masă mare cu mămăligă 
și borș de pui, sub umbra unui chioșc, 

Cât de aproape e fericirea de noi Și câți o 
ocolesc numai din imitație prostească. Mulţi 
dintre cei ajunși cu stare, își au obârşia în 
locuri fermecătoare, din taina munților. Cum 
vine vara, sbor însă peste graniți. Uită de 
legătura N cu meleagurile copilăriei, uită de 
părinții care oftează adese ori după odraslele 
lor, schimbate și la suflet. Siliţi să revie o 
clipă în satul lor, nu știu cum să fugă mai 
repede. 

Cele câteva ore petrecute în casa prieteni- 
lor mei, mi-au deschis o rană veche, socotită 
drept cicatrizată. 

De ce nu mi-a fost și mie hărăzit no- 
rocul lor? Aduc atâta înviorare sufletească 
zilele retrăite în mediul adevărat al țării, satul 
cu farmecul și nevoile lui! E izvorul răcoritor 
ce te întremează, după lung drum de arşiță 
și osteneală. 


Mânăstirea Golia. 


Nu a păstrat din vremea când era mănă- 
stire bogată, cu stăpânire peste 58 de MOȘII, 
de cât zidul împrejmuitor, gros și trainic; el 
a daț loc la vorba: „cât zidul Goliei“. 

La început, așezată spre marginea orașului, 
azi e în inima lui; zidurile netencuite, cu stre- 
șină de olane, mai păstrează vie amintirea 
Iașilor de demult. 

Cu cele 4 bastioane masive, puțin mai în- 
nalte de cât zidul, ar forma un colț pitoresc 
al Iașilor dacă din două părți zidul n'ar fi 
inchis de case mărunte, maghernițe din care 
se asvârl mereu gunoaie. Doar spre toamnă 
cât mai capătă înviorare când curpenii de vița 
sălbatecă, îşi resfrâng peste creasta lor ghir- 
landele frunzelor vioi colorate. 

Impunător este însă turnul masiv, prismatic, 
dela intrare, unul din cele mai înalte turnuri 
din ţară. De pe plattorma lui, te bucuri de 

o largă priveliște asupra orașului și a împre- 
jurimilor sale frumoase. 

In cuprinsul zidurilor șueră vântul a pus- 
tiu. Clădirele mânăstireşti s'au dărâmat. N'a 
rămas de cât o căsuţă lipită de zid, cu pridvor 


“ susținut de stâlpi. Casa în care se află Âr- 





Fig. 21. — Zidul cu unul din bastioane. 


hivele Statului e din veacul al XIX-lea, iar 
cealaltă mai subredă, în care e adăpostit un 
început de Muzeu, este și mai nouă. 

In schimb spaţiul liber scoate în relief mo- 
numentala biserică, una din cele mai impo- 
sante din ţară, admirată de toţi străinii care 
au văzut-o, | 

Din păcate e ca și părăsită. Schelele din 
afară au putrezit de când au fost puse pen- 
tru repararea exteriorului, după cum frumoa- 
sele frescuri din lăuntru prind a se șterge 
de umezeala ce se infiltră an cu an. 

Lungă de aproape 40 m. și înaltă până'n. 
crucea turlelor de 30 m., e masivă. Spre deo- 
sebire de multe biserici moldovenești din ace- 

Fig. 22. — Biserica Golia. 


iași vreme, e singura care presintă la exterior 
stilul Rennaissance, cu numeroase coloane co- 

rintice, cu capiteluri bogat sculptate, sub stre- 
șina cu ocnițe mărunte și dese, singura amin- 
tire a stilului curat moldovenesc. 

Chiar Petru-cel-Mare a băgat în samă acest 
amestec de arhitectură: 

„Atunci a umblat Împăratul prin toate mă- 
năstirile de le-au văzut și din toate i-au mai 
plăcut mănăstirea Golia, zicând că are trei 
feluri de meşteşuguri: leșesc, grecesc și mos- 
chicesc“. (Neculcea). 

Dar tocmai această îmbinare de stiluri îi 
dă un aspect cu totul deosebit, mai ales că 
și ferestrele mari, sunt așezate în spațiurile 
largi dintre coloane, cu arcuri deasupra. Cele 
4 turle masive, una nu samănă cu alta. Cele 
2 din mijloc sunt mai mari, cele dela capete 
mai scunde. 

Și interiorul e imposant, spaţios și mai ales 
inundat de îndeajunsă lumină ca să se poată 
distinge frumuseţea și strălucirea picturilor. 
Sistemul arcurilor care se sprijină pe stâlpi 
ieșiți din păreți, sub fiecare cu câte un tablou 
dă lăuntrului un aspect de măreție neo- 
bișnuită. 

Sunt tablouri cât ţine păretele. Soborul dela 
Nicea, cuprinde un câmp întreg de persoane. 

Unele din veacul al 17-lea, altele din în- 
ceputul celui de al 19-lea, fac din biserică un 
splendid muzeu, care trebue să fi deșteptat 
admiraţia, când schelele nu opreau privirea, 

iar stranele meșteșugit sculptate erau la lo- 
cul lor. 

Ca și asupra multor altor mânăstiri, lo- 
cașuri de rugă dar şi adăpost în vremurile 
de vraişti, şi peste Golia au trecut valuri peste 
valuri. 

Incepută de marele Logofăt Ion Golia în 
veacul al 16-lea, nenorocitul boer, decapitat 
în scurta domnie a lui lancu Sasul cel care 
„lăcomie la avere nespusă avea, pentru care 
prea mulți a amorit“, biserica a fost restau- 
rată de Vasile Lupu. 

In veacul al 18-lea o admiră Petru-cel-Mare, 
ca şi mai târziu Paul de Aleppo, care văzuse 
atâtea monumente frumoase cât a călătorit. 

Incendiuri, cutremure, cum a fost acel dela 
1738, au atins-o, dar mau distrus-o. Oștirile 
lui Sobieski sau cele rusești n'au cruțat-o. Era 
doar vestită prin odoarele scumpe ca şi prin 
bogăţiile adunate de egumeni din rodul nu- 
meroaselor moșii. Totuşi a resistat. 

Numai când citeşti evenimentele, și bune 
și rele, legate de istoricul unui asemenea mo- 
nument, îți dai seama de cât a suferit nea- 
mul nostru, în decursul vremurilor trecute. 
Nu sunt prea multe pagini de liniște. Acestea 
se pot socoti clipe, în durata timpului de 
vraişte. 

Dacă unele din mormintele care s'au mai 

| păstrat spun de sufletele cu durere măcar 
| pentru credința străbună, din altele străbat 
| chemări spre răsbunare sau spre strângerea 
la un loc a tuturora în jurul țării și a nea- 
mului. Me VI A 
Măcar că era bogată, de Mânăstirea Golia 


| 
| 





Pig. 23. — Pictură din Golia. (d. Ghika-Budești). 


nu se pomenește prea des în evoluția noastră 
culturală. Lămurirea se capătă prin înstrăina- 


rea ei. 
A fost închinată Mănăstirii Vatopedi, așa 

în cât numai prin slujbele bisericești cât se 
ținea de lași, deci de Moldova. 

Ca fapt mai însemnat din viața Mânăstirii 
Golia, este acela că în ea se păstrează inima 
lui Potemkin, strălucitul favorit al țarinei Eca- 
terina Il-a. O tablă neagră îi înșiră titlurile 
și isprăvile. Ceremonia prohodului s'a făcut 
cu atâta pompă în cât, cum spune o inscripţie 
„nu s'a mai fost mai văzut nimi în lume“. 

Astăzi Mănăstirea face parte din numeroa- 
sele monumente istorice ale lașului. Viaţa trece 
însă pe la poarta ei. Nu se abate în lăuntrul 
luminos al spaţiului larg. 

Cel mult, când conducta principală de apă 
se deteriorează, reînvie temporar în Jurul ei 
scenele gălăgioase obișnuite mai înainte, la 
ciușmeaua veche, făcută pe vremea lui Gr. Al. 
Ghica, pe la sfârșitul veacului al 18-lea. 


ZII 





Episcopia din Roman. 


TŢârgul Roman e cel mai drăguţ dintre ora- 
șele Moldovei. Nu are împrejurimi sbuciu- 
mate. Şesul îl înconjoară, format din unirea 
văii Moldovei, primitoare și veselă, cu acea. 
pai largă, a Siretisiuii. 

Dealurile de a stânga acestuia sunt mai 
apropiate. Inchid zarea cătră răsărit. Munţii 
stau ceva mai departe. Apar albăstrii în la- 
tura apusană. 

Zidit, se zice, lângă ruinele vechii așezări 
Smerodava, orășelul însuși are veche origină, 
dela sfârşitul veacului al 14-lea. 

Trecutul e însemnat prin câteva modeste 
monumente vechi. Biserica Precistei, zidită la 
sfârşitul veacului al 10-lea de Doamna hu- 
xandra, soţia lui Alexandru Lăpușneanu și 
mama lui Bogdan-Vodă, a fost de 4-5 ori 
adăugată și chiar refăcută din temelie. O altă 
bisericuță e datorită lui Ştefan lomşa, 

Podoaba Romanului este însă Episcopia. 

Nu numai că a rămas, în totalitatea ei, 
așa cum a fost înălțată în veacul al 10-lea, 
începută de Petru Rareș şi isprăvită de 
Doamna Elena și fiul lor Iliaș, dar este o 
biserică bine îngrijită și vie, căci în ea se 
slujește şi acum. 

Mai e interesantă și prin altă-ceva. E păs- 
trată cu toată gospodăria de demult. Până 
mai acum un an doi în urmă, se vedea până 
şi gardul din nuele împletite, cu streșină lată 
de șindrilă, aplecat de bătrânețe, jos, în preaj- 
ma apei cu murmur lin. Nu lipsește nici pri- 
saca, nu lipsesc nici grajdurile. E tipul unei 
așezări depline mânăstirești. 

Intrarea e păzită de un turn svelt, deosebit 
de al altor mânăstiri. Aduce aminte mai de- 
grabă de turnul bisericei Bărboiu din lași. 
Perspectiva lui e minunată, în fundul aleei 
de arbori stufoși, proectat în toată înălțimea 
pe cerul limpede de vară. 

După ce ai trecut pe sub bolta turnului, 
nu se poate să nu te opreşti locului, atât e 
de primitoare, în ligiştea desăvârșită, curtea 
acoperită de un imens covor de verdeață 
netezită, cu clădirile din jur sclipitoare sub 
îmbrăcămintea albului de var și mai ales cu 
impresionantul monument, învălit tot în pânza 
albă a varului. 


a 


Câteva cărări, par trâmbe înguste de pânză 
asvârlite pe pajiște, la albit. Până și nelipsita 
fântână mânăstirească e păstrată, cu ghizdele 
de lemn, cu acoperiş de şindrilă şi roata cu 

Fig. 24. — Turnul de intrare, 


obezile luciate de mânele care scot cu ciutura 
apă răcoroasă din fântână. 

Chiliile formează şirag de case, cu cerdac 
în lung și stâlpi regulaţi ce sprijină streşina. 

Casa episcopală, căci nu e palat pompos ca 
aiurea, e în cealaltă parte a ogrăzii. Modestia 
ei arată preocupările mai mult sufleteşti ale 
Episcopilor, dintre care Melchisedec întrunea 
evlavia străbună cu patima desgropării din 

uitare a istoricului și inscripțiunilor mânăsti- 
rești. 

Biserica însă-și e mare, înaltă, cu contra- 
forturi puternice la colțuri și pe lături. Căci 
dacă renovări s'au făcut în veacul al 17-lea, 
cum e frânghia de piatră ce-i încinge mij- 
locul de jur împrejur, sau adausul pridvo- 





Fig. 25 — Planul biserice! 
(d. Constantinescu-liși). 


rului dela intrare din veacul al 10-lea, an- 
samblul a rămas așa cum l-a început meșterul 
lon Zidarul adus de Petru-Rareș dela Bis- 
trița din Ardeal. 

Inaltă, masivă, impune; e totuși simplă. Și- 
ragul celor trei soiuri de ocniţe, unele lungi, 
altele mărunte sub streșină, nu-i încarcă stilul. 
lerestrele sunt mari, elegant tăiate în zid, 
în cadrul câtor-va colonete înguste, încheiate 
sus într'o ogivă frumoasă. 

Privind formele aceste atât de fin desem- 
nate pe albul păretelui, mă gândesc adesea, 
cât de slabă legătură vrem să avem noi cu 
trecutul. La orele de desemn, se aduc ca mo- 
dele înaintea elevilor, tot soiul de motive plas- 
tice comandate din străinătate, pe când exem- 
plele atât de elegante, simple ori complicate, 
după cerere, ce s'ar putea lua din bisericile 
noastre sunt cu totul necunoscute. Varietatea 
lor este extremă; frumusețea lor comparabilă 
cu a celor eșite din imaginaţia maeştrilor o- 
rientali, meșteri în cioplirea pânzelor în pia- 
tră. Bumbii fel de fel sculptați dela mânăs- 
tirile moldovenești,  rozetele variate dela 
Curtea-de-Argeș, țăsutul fin în piatră dela 
Trei-Erarhi ori Mânăstirea Dealului, nu au 
farmec numai pentru că sunt dela noi, ci pen- 
tru că sunt puțin întrecute și de altele străine. 
Dar... e mai ușor a păși orbește pe cărarea 
bătută, de cât a munci să iscodești mijloace 
noi pentru a lega pe copilul român de munca 
și sufletul străbunilor uitaţi. 

Dacă exteriorul Episcopiei din Romar, 

te face să te opreşti îndelung spre a admira 
măestria cu care simplicitatea poate da viaţă 
unei opere de arhitectură, intrând în interior, 
te crezi într'un muzeu. 

În anii din urmă s'a lucrat mult la biseri- 
cele vechi, pentru a şterge varul și picturile 
slabe ce acopereau frescurile de acum sute de 
ani în urmă. 

La Roman, se poate vorbi de adevărate ta- 
blouri deosebite de ale altor mânăstiri. Maes- 
trul probabil că a cunoscut mai de aproape 
operele italiene, de care â fost influențat. 
Nu a zugrăvit numai chipuri de sfinţi rigizi, 
ci a folosit aproape subiecte laice pentru a 
împodobi lăuntrul bisericesc. Astfel este Dan- 
sul Salomeei, un triptich bogat în culori dar 
și în expresii. Minunat este tabloul din pă- 
retele nordic, unde se represintă Minunele 
Sf. Niculae. 

Corabia e o Caravellă de pe timpul lui Co- 
lumb; furtuna umilă pânzele, pe care sunt 
zugrăvite în roş crucile genoveze. Valurile 
sbuciumate, amenință vasul, iar drept peisaj 
servesc malurile Bosforului, cunoscute de ma- 
estru. E deci o adevărată composiţie origi- 
nală destul de măreață, bogată'n colorit, de și 
uneori naivă în forme. Nu trebue să uităm 
vremea, după cum nu trebue să nesocotim ȘI 


naivitatea multor desemnuri pitorești chiar din 

vremea Renașterii, când pentru întâia oară 
se încerca a da peisajele drept fond figurilor, 
înlocuind fondul arhitectural mai lesne de 
redat. 

In viața Sf. Gheorghe de asemenea se văd 
scene de o viociciune neobișnuită. 

La desvăluirea picturii acesteia vechi, care 
a rezistat atâtor veacuri, rămâi cu privirea 
rătăcită asupra amănuntelor, întâmplător rele- 
vate. Coloritul apare mai vioi, în complecsi- 
tatea lui măestrită și prin lumina din belşug 
ce pătrunde prin ferestrele largi. 

E atâta îmbinare iscusită de tablouri, me- 
dalioane despărțite cu brâie şi chenare înflo- 
rite fel şi chipuri, așezate în armonie cu des- 
fășurarea lăuntrică arhitecturală, în cât cul- 
tura veacurilor atât de depărtate, în noianul 
furtunilor ce nu mai conteniau, ne apare sub 
o lumină cu totul alta. Originalitatea nu lip- 
seşte nici în concepții, nici în technică. Nu e 
o imitare servilă de aiurea. Se introduc figuri 
locale, țărani cu căciula”n cap; mişcările sunt 
mai libere. 

„Maeştrii se despart mai mult de convenţie 
Și tind a se apropia de natură“. Millet cunos- 
cător al artei dela Atos spune că zugrăvelile 
de acolo nu sunt frescă adevărată. „Frescele 
moldovenești din potrivă sunt frescă adevă- 

rată şi executată chiar cu o technică perfectă, 
de o trăinicie într'adevăr extraordinară. 
Când ne gândim că aceste zugrăveli, expuse 
climei așa de aspre a Moldovei de Nord şi a 
Bucovinei — climă atât de fatală tencuelelor 
și ornamentelor — au putut înfrunta patru 
secole, nu vom putea de cât să recunoaştem 
că meşterii noștri erau stăpâni pe 0 tehnică 
desăvârșită, care nu se improvizează ci tre- 
bue- să se bazeze pe o tradiție“ (G. Balș). 





Mânăstirea Slatiha. 


Prietenul meu din Fălticeni, a rămas uimit 
când a aflat, luându-se vorba de drumuri, că 
n'ani văzut Mânăstirea Slatina. 

— Se poate? Ai umblat atâta prin ţară şi 
n'ai avut curiozitatea să vizitezi ctitoria lui 
Alexandru-cel-Bun? 

Adesea se întâmplă să aud asemenea mirări. 
Cei care cunose amănunțit împrejurimile a- 
propiate ale locului lor de traiu, nu-și pot 
închipui că alții, mai depărtaţi, n'au putut 
călca pe acolo, pe unde ei sunt obişnuiţi vi- 
zitatori. 

— Nu te las să pleci din Fălticeni, până ce 
nu te voi duce la Slatina. Mâne sară poposim 
la Mălini; mâncăm lângă Mielușoaia, neîn- 
trecut covor înflorit, iar des de dimineaţă, 
când roua nu s'a sbicit, pornim spre Slatina, 
ca să apucăm leturghia, 

Şi aşa s'a împlinit, după programul alcătuit 
de prietenul meu. 

Dela Mălini, drumul de a lungul Suhăi e 
stricat de căratul scândurilor aduse dela Găi- 
neşti unde sunt ferestrae mari. De aceia nu 
prea înaintăm repede. După ce trecem de 
Drănceni, sat de munte cu casele răsfirate, 
iată-ne ajunși la poarta mânăstirii. 

In adevăr mi-ar fi părut rău să no fi văzut. 
E ura din puținele mânăstiri, în care viața 
bate din plin, încăperile mănăstirești adăpos- 
tind un spital bine îngrijit. Faptul că toate clă- 
dirile sunt strânse grămadă, chilii, arhonda- 





Fig, 26. — Tunul clopotniţa. 


ric, spital şi trapeză, întăreşte impresia că 
sunt bine folosite. 

Muntele se ridică chiar în preajma mânăs- 
țtirii, iar contrastul dintre clădiri şi draperia 

mohorâtă a brazilor mai numeroși, face să 
răsară în relief măreaţa biserică. 

Zidurile ce o împrejmuesc sunt ca și nea- 
tinse. 

Turnurile dela colţuri, patrate, sunt puter- 
nice. Unul e turnul lui Vodă; altul cu paraclis 
e al Doamnei Ruxandra. Cel dela intrare le 
întrece pe toate: e masiv, cu largi ferestre la 
clopotniţe. 

După ce treci bolta, te întâmpină plăcut 
ordinea şi curăţenia, măcar că e destulă miș- 
care. Simţi ochiul de supraveghere, dar și e- 
nergia. ţi face plăcere varul curat al chi- 
liilor spre care te ridică o scară de lemn, în 

Fig. 27. — Pisania (desemn după G. Balș) 


cerdacul de scânduri ce se ţine ?n lungul lor. 
Demn de vizitat e trapezăria și bucătăria, 

zice-se așa cum erau și când Domnul ocupa 
încăperile în parte folosite azi de spital. Dea- 
supra ușii dela intrare se mai păstrează stema 
țării, cu soarele și luna. Capul de bour e cu 
gât lung, cum e și pe turnul bisericii Sf. 
Dumitru dela Suceava. Vatra enormă, unde 
poate se trigeau boi întregi la zile de hram, 
servește și azi. „In total e unul din rarile spe- 
cimene ale arhitecturii civile“ (N. Iorga). 

Biserica e măreaţă, ca și cea dela Bistriţa. 

Strânsă ntre clădiri, perde însă din măreţia 
ei. Păreţii albi, curaţi, cu ocnițele sub ştreşini, 
nu au decât puţine ferestre, cu ciubuce sim- 
ple, încheiate elegant în ogive fără alte or- 
namentațiuni. 

Interiorul, spaţios, e pictat din nou. 

Ușile însă sunt de toată minunăţia. 

Cea a pronaosului, cu trei vărci simple, în- 
chide sub ogivă icoana Maica Domnului, cu 
ingeri în jur. 

Uşa naosului largă, are chenar dreptun- 
ghiular, coloane lăuntrice răsfrânte și prinse 
cu altele drepte. 

Mormântul Teofaniei, fiica lui Lăpuşneanu, 
ca 0; boltă săpată "n zid și sprijinită pe co- 
loane, are o frumoasă placă de marmoră. 

Tot acolo odihnește și ctitorul, Alexandru 
Lăpuşneanu care şi-a încheiat viața ca monah. 

Biserica e a lui. Pisania o spune: Clădirea 
s'a ridicat în anul 1561, cu 7 ani înainte de 
moartea cruntului domnitor. 

In liniştea mânăstirii Slatina și-a dus ulti- 
mele zile amărâte de me 0 Alla celor mari, 





Fig. 23. —- Uşa Naosului (des. d. fot. Balş). 


vrednicul mitropolit Veniamin Costache, înte- 
meietorul seminarului din lași, cum şi a Aca- 
demiei mihăilene. Doar Mitropolitul Şaguna 
i se poate pune alături ca activitate culturală 
și religioasă. Inmormântat la Slatina, trupul 
lui este apoi mutat la Mitropolia din lași, 
opera lui Veniamin. 


Mânăstirea Voroneţ. 


Părăsind Suceava, îți joacă înainte multă 
vreme curcubeul de forme și culori, rămas 
de pe urma vizitării bisericilor, strânse gră- 
madă, mărturii din diferitele timpuri ale stră- 
lucirei orașului, fost capitala Moldovei. 

Căci aice, în Suceava, se împletesc clădirile 
vechi, așa cum au fost ridicate de pioşii lor 
ctitori, cu restaurările moderne, sclipiri de 
oale smălţuite fel 'de fel colorate, atenție deo- 
sebită dată de vechii stăpânitori. 

Ai lăsat în urmă cuibul de mânăstiri şi 
biserici, care cuprind în ele evlavia şi vitejia 
domnitorilor dela Alexandru cel Bun (1400— 
1432) până la a doua domnie a lui Alexandru 
Lăpușneanu (15604). 

Prin aleia de arbori, cuvile, dar șicu ogoare 
ajungi la Zamka, biserici vechi armenești, în- 
conjurate cu zid de cetate și un val înalt, ce 
aduce aminte de a doua expediţie a lui So- 

bieski în Moldova, pe vremea lui C. Can- 
temir (16091). 

„Pe cărarea dela marginea dealului înoți în 
holdele câmpurilor, înalte până la brâu. Astfel 
dai în satul Sf. Ilie, către care te atrage o 
nouă biserică a lui Ştefan din 1488. E deose- 
bită de altele prin rândul de ocniţe mari de 
deasupra firidelor. Nu corespund ca pe aiu- 
rea. Picioarele ocniţelor se sprijină pe bolta 
firidelor, arcuri lungi de cărămidă aparentă, 
care dau clădirii, cu acoperișul de șindrilă, în- 
făţișarea mai apropiată de ce era mai înainte. 

Și aice stai în admiraţia picturilor din vea- 
cu al XV-lea. Tabloul votiv, cu stelele pe 
fondul de azur, cu podoaba hainelor, atât 
ale sfinţilor cât și ale ctitorilor sau pictura 
din naos cu fond arhitectural, ce aduce aminte 
tablouri de pe vremea lui Gioto, îţi vorbesc 
mai mult de cât ori ce de adâncul sentiment 
artistic al domnitorilor. 

Din satul Sf. Ilie apuci drumul printre 
holde, spre Ilișești. De aici pe margine de 
pădure, cu zadă şi pini însemințaţi, cătră Gu- 
ra-Humorului. Pe drum numai valuri aurite 
de cereale, cu împestrițătura pășunelor neco- 
site și bolta largă, albastră a cerului, pe care 
se sburătăcesc nori alburii, care nu știi 
de unde apar şi se topesc cum au răsărit, în 
adâncul infinitului. Femei cu colțul catrinței 

prinsă în brâulețul tricolor ce le încinge mijlo- 
cul svelt, bărbaţi cu cojocelul fără mâneci pe 
umăr, dau pitorescului nota originală. « 

La Gura-Humorului, numai natura domină, 
dar Voronețul împlinește ceia ce lipsește ora- 
șului. E la o aruncătură de băț, de și nu se 
vede din drumul mare. Treci apa limpede 
a Moldovei, străbaţi o vale îngustă între 
dealuri împădurite și deodată îți răsare îna- 
inte juvaerul poate cel mai măestrit, în orice 
caz cel mai gingaș, dintre vechile mânăstiri 
de pe vremea lui Ştefan. E o bucată din cerul 
albastru, căzută aice în fundul văii, căci ton- 
dul picturii din afară aduce aminte de cu- 
loarea cerului. 

Scrie Neculce: 

„lar Ştefan-Vodă mergând dela cetatea 
Neamţului în sus pre Moldova, au mers pe la 
Voroneţ, unde trăia un părinte sihastru pre 
anume Daniil, şi bătând Ştetfan-Vodă în ușa 
sihastrului să-i descuie, a răspuns sihastrul: 

— Să aştepte Ștefan-Vodă afară, până și-a 
isprăvi ruga. 

Și după ce şi-a isprăvit sihastrul ruga, l-a 
chemat în chilie pe Ştefan-Vodă și s'a spove- 
duit Ștefan la dânsul. Şi a întrebat Ştetan- 
Vodă pe Sihastru: ce va mai face că nu poate 
să se mai bată cu Turcii. Inchina-va ţara la 
Turci? Au ba? 

lar sihastrul a zis să nu o închine că răs- 
boiul, este a lui, numai după ce va isbândi 
să facă o mânăstire acolo, în numele sfân- 
tului Gheorghe să fie hramul bisericii“. 

Aceasta este legenda ce plutește la înte- 
meierea mânăstirii Voroneţului. 

Biserica a fost clădită la 1488, după tipul 
arhitecturii vechi moldoveneşti, cu un naos 
larg, terminat cu bolta susținută de două rân- 
duri de arcuri, care dau două cercuri. Pe cel 
mai mic se înalță turla. 

Pronaosul, forma prima încăpere dela 
intrarea în biserică, cu ușă încadrată în che- 
nare de coloane, încheiate sus în ogiva gotică. 

Ușa din zidul de despărţire dintre pronaos 
și naos, dinpotrivă are pervaz din coloane 
drepte, încheiate sus prin vergi orizontale. 

Pridvorul, cu actuala uşă exterioară, este 
adăugat în 1547. De aceia puţinele ferestre ce 
luminează interiorul bisericii sunt de două 
soiuri. Cele dela corpul principal al bisericei 
sunt mici și cu chenar de vârci încheiate în 
unghiu drept la colțuri; cele din pridvor sunt 
mari, înalte, în stil gotic. 

Dar nu atât arhitectura e interesantă aice, 
cât minunatul muzeu de tablouri variate, ce 
acopere interiorul și exteriorul bisericei. 

Pictura lăuntrică e veche. Altarul cât şi nao- 
sul păstrează intactă, prea puţin afumată, zu- 

grăveala din vremea lui Ştefan. Cea din pro- 
naos și tindă este şi ea veche, din veacul al 
10-lea. 

Nu e o zugrăveală oare care, ci e o pina- 
cotecă cu culori vii şi armonioase; nu sunt 

Fig. 29. — Chenarul dela uşa interioară (d. Balș). 


numai figuri rigide de sfinţi, ci grupe nume- 
roase cu figuri vii, cu mișcări diferite. Ceia ce 
te captivă este şi bogăţia figurilor ornamen- 
tale, chenare, benzi multicolore, și cu forme 
de o imaginaţie nebănuită. 

Două tablouri te ţintuesc. Unul e Pantocra- 
torul din fundul turlei. „Trăsăturile lui Firis- 
tos ca şi faţa, sunt de o fineţă excepţională 
şi de o frumuseţă cu totul deosebită“ (|. D. 
Ștefănescu). 

Capul cu privirea blândă dar scrutătoare, 
e într'o aureolă vie, care încadrează minunat 
haina roșă cu fireturi aurii. Rombul verde ce 
o închide, cu colțurile unui patrat roș, încer- 
cuit în culorile curcubăului sunt de un efect 
ce te pironește. 

Imbinări de culori verzi, roşii aurii, fără un 
locușor liber, îţi iau ochii. 

Fără să vreai la ieșirea din naos, te oprește 
obişnuitul tablou al ctitorilor. Cu atât mai 
interesant cu cât e contemporan, deci cores- 
punzător realității, măcar în partea ornamen- 
tală. 

Ștefan cel mare, numai cu musteţi, cu ovalul 
feţei plin, „mic de stat“, cu pletele plăeşeşti 
revărsate până peste umeri, ține în mâini mo- 
delul mânăstirii, care la acoperiş e mai fru- 
mos, cu aripi de diferite înălțimi, din mij- 
locul cărora răsare turnul pe dublu posta- 
ment. 

Sf. Gheorghe, răsboinicul, stă alăture de 
Domn; îl iea sub protecţia sa în faţa celui 
Atotputernic. Mâna dreaptă a sfântului este 
sprijinită pe umărul drept al domnitorului. 
Figura sfântului e îngerească, surâzătoare, 
plină de bucurie, pe când a domnului e mai 
rezervată, plină de sfială. 

Domnul, ca şi Doamna Maria cu fetele ei, 

sunt îmbrăcate cu haine scumpe, de brocart, 
cu late aplicațiuni din fireturi de aur, arătând 





Fig. 30. — Parte din tabloul votiv, cu Ștefan cel Mare 
şi vechea formă a mânăstirii (d. Balș) 


luxul zilelor de sărbătoare, dar și relațiunile 
comerciale intense. 

Pășeşti încet, ameţit de atâta destășu- 
rare de culori și farmec. 

De deasupra ferestrei dinspre sud Deisis, 

cu tronul larg, cu amplă haină, te ţine iarăși 
în loc. Ruga de pe muntele Maslinilor din 
conca de alăturea, cu cadru de munți, răsare 
privirii, cu tonurile roșii și galbene îmbinate 
măestrit pe fondul albastru al cerului. 

In Pronaos, cu zugrăveală mai nouă, aceași 
profuziune de culori. Maica Domnului, în 
haine, numai aur, cu îngerii îngenunchiaţi ce 
susțin medalionul, e tablou mișcător. 

Lumina revărsată din cer asupra monumen- 
tului întreg, scoate mai în relief, și extraordi- 
nara bogăție a zugrăvelii exterioare, de și mai 
ștearsă de cât cea dela Suceviţa. Fondul e 
albastru ca și cerul. Pe el se profilează scene 
luate nu numai din testament, dar și cu fi- 
ourile marilor filosofi ai Greciei. Heruvimii 
cu capul de aur, cu ochii albaștri și aripi 
albe, alternând cu serafimii cu aripi roșii, din 
ocniţele de deasupra firidelor, formează un 
brâu ca un curcubău. Ghirlănzi ornamentale 
din măcieşș alb, pe fond roș închis împlinesc 
spaţiurile. Judecata din urmă, de pe zidul 
apusan „e cea mai impozantă din toată Ro- 
mânia, cu culori minunat de proaspete și de 
o compoziţie măreață“ (P. Henry). 


Mânăstirea Dobrovăț. 


Deacurmezișul Moldovei se înalță o creastă 
de dealuri înalte, ce despart Țara de Sus de 
cea de Jos. Trenul dela lași le străbate prin 
tunelul dela Bârnova. Şoseaua mihăileană le 
urcă din greu la Repedea. 

Culmea separă afluenții Bahluiului de ai 
Bârladului, așa în cât și dintr”o parte și din 
alta se nasc funduri de văi de un pitoresc 
propriu, cu perspective largi în josul văilor 
ce despart muncele din ce în ce mai 
mici. E partea cu variate perspective din I- 
nima Moldovei. Sate mari, gospodăroase, cele 
mai multe răzeșești, se înşiră pe ambele ver- 
santuri, în ascunzișul pădurilor dese care s'au 
mai păstrat în tot lungul dealurilor din Siret 
și până” - Prut, Ele “se continuă în ţinutul 
Codrului din Lăpușna Basarabiei, creasta de 
dealuri prelungindu-se dincolo de Prut, ca 
un soiu de încheietură naturală între cele două 

provincii, care formează o unitate nu numai 
ca relief dar și ca neam de oameni. 

In umbra pădurilor de fag și stejar, presă- 
rate în unele părţi, ca la Bârnova, cu meste- 
cenil gingași care aduc aminte de munţi, stă 
ascunsă, în fundul văii Dobrovăţului, o impo- 
santă biserică, penultima din cele zidite pe 
vremea lui Stefan-cel-Mare. 

Scoborându-te dela Poiana de pe șoseaua 
națională lași-Vaslui, pe drum de pădure, când 
ieși la luminiș, monumentala biserică apare 
ca un cuib de clădiri luminate în decorul în- 
tunecat al dealurilor înalte. 

Ascunziș dar și admirabil farmec natural. 
Cine a avut grija să aleagă locurile de înăl- 
țare a  bisericelor lui Ștefan, n'a dat greș 
nici o dată. A avut ochiu de strateg, dar mai 
ales de artist, care apreciază podoabele na- 
turale, drept cadru pentru locaș de rugă. 

Vioiciunea și farmecul naturii, păstrat încă 
în jurul bisericii așa cum era pe vremea de 
acum jumătate de mileniu, se prinde mai mi- 
nunat prin contrast izbitor, când urci dela 
Vaslui. 

Pădurile s'au dus. Au rămas ici şi colo 
niște petece, simple rediuri de popas pentru 
sitari primăvara și toamna. De o parte și alta 
a râulețului Vaslui, neînsemnat pe vremea ve- 
rii, mânios și amenințători după ploi, se înșşiră 


102 


dealuri goale, cu arături întinse. Așa la Moara 
Grecilor, aşa la Soleşti. Dealurile spălate de 
ploi devin tot mai sărace în pământ bun. le 
cuprinde desolarea. Te socoți, după seceriș, în 
Dobrogea. Un pisc, de profilul craterului ve- 
suvian, e mai râdicat de cât celalte. E movila 
lui Burcel, spune legenda locului. 

Drumul se abate pe valea Dobrovăţului, 
începând dela Codăești, târgușor ca multe 
altele din Moldova. 

Aceiași desolare peste tot, adecă aceași 
lipsă de păduri. Ogoare și numai ogoare cât 
vezi cu ochii. Simţi însă cevă din boarea ră- 
coroasă a pădurilor dese din mijlocul cărora 
vine pârăoașul. 

Ochiul se mângâie puţin de cum intri la 
ferma statului, cu parc des, cu drumul ca o 
aleie, cu căsuțele administrației ca niște vile. 
Te mai înviorezi. Arşiţa se domolește; bine- 
facerea arborelui prinde a se simți. 

Copaci bătrâni, răriți, mai sunt păstraţi în 
lungul drumului, iar albia pârâului e o dungă 
deasă de sălcii. 

La o cotitură sceneria se schimbă. Ai înainte 
un soiu de zănoagă, semicirculară. De jur 
împrejur e cadrul pădurii, tablou polichrom 
în zilele târzii de toamnă. La poalele ei, tot 
de jur împrejur € chenarul caselor dese din 
Dobrovăț, spre răsărit cei Moldoveni, spre 

apus, mai în umbră Dobrovăţii-ruși. E absolut 
tabloul satelor dinspre Orhei sau dela mar- 
genea Codrului basarabean. Şi astfel îţi ră- 
sar înainte turnurile bisericei lui Ştefan, peste 
zidurile de împrejmuire, cu creasta atacată 
de vreme. y 

Turnul masiv dela intrare, cu boltă largă, 
cu poartă oblonită, e din veacul al 18-lea. 
intrarea obişnuită e laterală, prin o poartă 
mai recentă, într'o spărtură de zid. 

Mânăstirea se rădică în mijloc, impozantă, 
fiind aproape tot așa de mare ca și cea dela 
Neamţ, făcând astiel escepţie dintre toate 
mânăstirile lui Ștefan. Alăturea e altă bise- 
ricuță, din veacul al 19-lea, capelă faţă de 
monumentul vechiu. 

De jur împrejur ruini nouă, mânăstirea 
fiind pe vremuri, loc de osândă pentru puş- 
căriași, mai apoi școală de agricultură, mu- 
tată aiurea de curând. 

Clădirea principală, cu priveliște admirabilă 
din rândul de sus, a servit școlii; pare că au 
trecut vandalii prin ea. Ne arată forma înde- 
plinită, dar și mizeria în care sunt lăsate 
asemenea şcoli în fund tăinuit de vale. Pla- 
foanele erau burduşite, din cauza ploii ce 
străbăteă prin acoperiș; păreții scorojiți, gea- 
muri sfărâmate. Abia a găsit starețul mă- 
năstirii o odăiță unde să-și aşeze patul și 

câte-va camere ma! uscate pe dușumeaua că- | 
roră să întindă merele. 
In afară aproape nimic, care şă spuie că 

Fig. 31. — Biserica mare (d. Balș) 


aici a fost o „școală“ și încă de agricultură. 
Grajdurile ruină; ruinate sunt şi încăperile 
ce serveau deținuților, mai pe urmă acareturi 
pentru școală. Cu mult mai imposantă apare 
astfel mânăstirea zidită cu toată dragostea, 

înfruntând colții vremii, năvala dușmanilor, 
dar mai ales nepăsarea oamenilor. 

Pe din afară nimic deosebit. Firidele ca 
și cele două rânduri de ocniţe de sub acoperiș, 
arată caracterul artei moldovenești. Numai fe- 
restrele au rămas frumoase, cele două mari 





Fig. 32. — Tabloul vctiv (d. Balș). 


din pronaos cu cadrul vergilor de piatră în- 
cheiate sus într'o ogivă simplă, gotică, sub 
care se mai văd, astupate de var, frumoasele 
sculpturi ale rozetelor. 

Interiorul însă este captivant, mai ales de 
când s'a scos la iveală, de curând, pictura 
veche, anterioară veacului al 17-lea, după cum 
dovedesc scrijeliturile de nume poloneze, ale 
soldaţilor lui Sobieski, care și-au lăsat dovada 
expediției lor aice ca și pe zugrăvelile dela 
Sf. Gheorghe din Hârlău. 

Proaspăt spălate de sub tencuiala groasă 
care le-a apărat de patina fumului de lu- 
mânări, picturile strălucesc, curate, în toată 
mândra lor înfățișare primitivă. Culorile sunt 
atât de vii, în câtexcrezi că acum au fost aș- 
ternute pe păreți. 

Biserica a fost terminată în 1504, în al 
48-lea an de domnie al marelui Voevod. O 
altă inscripţie sună: 

„Blagocestivul și de Hristos iubitorul lo 
Petru Voevod, prin mila lui Dumnezeu, dom- 
nul țării moldovenești, fiul bătrânului Ştefan 
Voevod, a zugrăvit și împodobit acest hram 
în numele Pogorârei Sfântului Duh, la Mâ- 
năstirea Dobrovăţului la leat 7030 (1551). 

ID)uios semn de continuitate în ale credintei 
și de pioasă amintire filială. 

Culoarea preponderantă a fondului, al- 
bastru siniliu, dă asemănarea cerului pe pă- 
reţi, din care se desprind cheruvimi și sfinți, 
cu podoabe de aur ori de chihlimbar. 

Şunt multe tablouri de composițiuni, cum 

e Sf. leturghie depe păretele răsăritean cu 
cortegiul nenumăraţilor îngeri în stihariile lor 
albe cu țesut de mărgăritar. Scenele pătimirii 
Domnului din naos, au fonduri arhitecturale, 
cu expresiunea bine reliefată a puţinelor per- 
sonagil. 

Proaspete şi strălucitoare sunt feţele celor 
trei feciori de domni, din ţabloul votiv, cu 
hainele bogat ornamentate, presintând chipul 
mânăstirii în fața Mântuitorului, âășezat in 
tron minuţios sculptat. | 

Impunătoare este și ușa exterioară, cu che- 
nar larg, format din 5 stâlpi bogat sculptați 
la bază, ce dă perspectivă intrării; ușa ma- 
sivă numai romburi de piroane şi mai ales 
icoana Maicei Domnului de sub ogiva simplă, 
cu corul Ei lia în jur, deșteaptă admirația. 

Incă nu s'au ridicat schelele ce au servit la 
curățirea păreţilor, dar splendoarea decorului 
interior face să uiţi de grămada scândurilor. 

Părăsind-o îţi joacă înainte chipul îngerilor 
pe cerul albastru al zilei de toamnă. 

Un juvaer artistic rămâne la poala codru- 
lui des, în mijlocul acelorași făpturi, cu plete 
până la umăr, ca și plăeşii care au îngenun- 
chiat în ziua sfințirii cu mare alaiu. 


Sf. Dumitru din Suceava. 


L 


Când stai pe partea Burdujenilor, în amurg, 
silueta orașului Suceava așezat pe mal înalt, 
e numai crestături. Sunt turnurile și acoperi- 
șurile bisericelor profilate pe ecranul luminat 
al cerului, dela Mirăuţii dinspre cetate și până 
ia corpul clădirilor dela Zamca. 

Deasupra tuturora se înalță turnul inasiv, 
înalt de 40 metri, ce însamnă locul Sfântului 
Dumitru. De cum treci podul de beton armat, 
se arată prima biserică, acea a Adormirii 
Maicii Domnului din veacul al 17-lea. Când 
urci drumul, cam aspru, ce duce în oraș, bi- 
serica Mirăuţilor, de pe vremea lui Alexandru- 
cel-Bun, sclipește sub îmbrăcămintea  smăl- 
țuită a acoperișului nu de mult restaurat. 

lar când ai intrat în oraș te oprește "n loc 
o mândră clădire, una din cele mai mari din 
oraș. E Sf. Dumitru din seria monumentelor 
lui Petru Rareş, domnitorul viteaz și cu- 


109 


cernic, care vroia să ajungă în fapte ca și 
în monumente pe bătrânul său părinte. Un 
orilaj de fer, împrejmuie o curte spațioasă, 
în mijlocul căreia se înalță biserica, construită 
între 1534 și 1535. 

E masivă, solidă, cu păreţi înalți, văruiți. 
Cele două abside laterale cu câte 5 firide, 
stau între 2 contraforturi, care susțin păreţii 
laterali. De jur împrejurul bisericei, sub stre- 
șină, două rânduri de ocnițe, fac toată po- 
doaba arhitectonică. 

In schimb ferestrele mari dela pridvor, 
înalte, adânci, au în jur chenare cioplite n 
piatră, cu ogive elegante și frumoase rosete 
sub ele. Uşile sunt mai simple de cât la ori 
care altă biserică, afară de ușa dela intrare, 
imposantă în cadrul ei dreptunghiular ce în- 
chide însă alt cadru cu ogivă puţin frântă, 
din colonete fin sculptate la bază și cu picturi 
recente în spaţiul plan lăsat liber. La intrare 
însă, îţi atrage privirea pisania, deasupra căreia 
stă un frumos medalion cu capul de zimbru 
într'o cunună bogat sculptată, ţinută de doi 
îngerași .rotofei. 

Subiectul e o copie, spune D-l G. Balș, după 
o balustradă din capela Sixtina, datorită lui 
Mino de Fiesole. 

Turla masivă, cu firide și ocniţe, O prismă 

octogonală, se înalță la încrucișarea brațelor 
de cruce ce formează planul bisericii. 

Lăuntrul e majestos, larg, luminos. Bolta 
naosului înaltă, sprijinită pe arcuri elegante, 
impune. In bolta pronoasului din arcuri în- 
tretăiate, se mai vede ceva din pictura veche, 
heruvimi cu aripele încrucișate și cu aureola 
aurită. Incolo mai toată zugrăveala e ștearsă 
ori scrițelată cu iscăliturile obișnuite, ale sol- 
daților dușmani care trecură pe aici prin 
veacul al 17-lea. 

Din tabloul ctitorilor mau rămas de cât 
câte-va urme. Figura lui Petru Rareș, serioasă, 
cu coroana bizantină pe cap, abia se mai 
desluşește. In schimb Doamna Elena, soția 
lui, cu frumoase sprincene aproape îmbinate, 





Fig. 33, — Pisaniaşde pe turnul Sf. Dumitru, 


cu ochi blânzi și  smeriți, este mai bine 
păstrată. 





pă ui 

Turnul masiv e impunător. A fost ridicat 
de Alexandru Lăpușneanu. O prismă ca bază, 
altă prismă mai îngustă îl acopere. Pe una 
din feţe se păstrează capul de zimbru stilizat, 
cu gâtul aproape omenesc. Câţi-va arbori la 
colțurile cu pajiște verde formează decorul 
bisericei simple în aparență, păstrată până'n 
ziua de azi aşa cum era când măreția ctito- 
rului o înălţase pentru slava Domnului, între 
al 5-lea și al 6-lea an curgător din domnia lui. 


Mânăstirea Dealului. 


Târgovişte, mai mult decât Câmpulungul 
vârât în munți, este orașul ce. mai bogat în 
monumente, din Mutenia, legate de slava-i 
de odinioară. Se poate asemăna în această 
privință cu Suceava din Moldova lui Ştefan. 

Vreme de peste trei veacuri a fost scaun 
domnesc, în perioada domnitorilor celor mai 
dornici de a-și păstra numele prin monumente 
tainice. Târgoviște este astfel în Muntenia 
orașul bisericelor. Au rămas până azi 22, încă 
nenăruite cu totul. Unele arată încă splen- 
doarea inițială. Pe altele au început a crește 
copăcel. 

Sunt biserici în cuprinsul orașului ; sunt 
mânăstiri, ca și la lași, în împrejurimi. Vi- 
forâta, e tăinuită în ascunziș de vale. Mâ- 
năstirea Dealului, Cetățuia Târgoviștei, înăl- 
țată sus pe vârf de deal, stă în văzul tuturora. 

O alee umbrită de arbori stufoși, duce până 
la ea, după ce treci lalomița. De departe pare 

cetate, prin construcțiile moderne ale liceului 
militar, care au luat locul chiliilor de odi- 
nlOară. 

Intr'un patrat de clădiri, biserica se înalță 
inădușită în spaţiul restrâns. 

La Curtea-de-Argeș, spaţiul larg, cu mă- 
reția naturii din jur, face să se piardă amă- 
nuntele sculpurii fine. La Mânăstirea lDea- 
lului, dimpotrivă, închisoarea în care zace 
biserica le pune n relief, Ochiul mereu este 
atras de variata împletitură de linii. Dacă ar 
fi fost isprăvită, ar face concurența Irei-ierar- 
hilor din laşi. 

Biserica fu zidită de Radu cel Mare, a 
cărui domnie (1490—1508) liniștită, a  în- 
semnat aproape începutul cultural din Mun- 
tenia prin tipăriturile și dela Târgoviște, să- 
vârșite sub supravegherea călugărului Ma- 
carie, ajuns mai târziu Mitropolit -al Mun- 
teniei. 

Din acelaș îndemn de evlavie se înalță Mâ- 
năstirea din deal, cel mai frumos monument, 
până la Neagoe Vodă. Radu-Vodă însă nu a- 
pucase să o vadă isprăvită cu totul. lot Neagoe 
puse să o zugrăvească cu vopsele și aur. 
Dar picturile vechi nu s'au păstrat. Celalt 
mare iubitor de artă, Constantin Brânco- 
vanul, o zugrăvi de a doua oară. Clopotnița 
veche fu năruită. Cea de azi este rădicată 

în veacul al XIX-lea de către Vodă Bibescu. 
Cu atâtea înoiri, capătă importanță mai mare 
corpul bisericei, înalt, svelt, ce pare ȘI mai 
înalt prin cele trei turnuri strânse grămadă, 
inovaţie arhitecturală care nu se observă la 


alte biserici. 
Exteriorul, la prima vedere, e simplu, Două 

Fig. 34. — Fațada bisericei. 
(Arh. 7. Popescu din Ghika-Budești). 


rânduri de firide largi, sapă păreții de jur 

împrejur. Cele de jos se sprijină pe temelie 
masivă de piatră. Cele de sus sunt despărțite 
de celelalte printr'un brâu simplu de piatră, 
Te Oprese îm l|oe fără să, vrei cele 2 firide 
largi dela față, înălțată cu un fronton triun- 
ghiular, ce sprijină o cruce. 

Firidele sunt adevărate tablouri sculpturale. 
In mijloc sunt pietrele cu inscripții. De jur 
imprejurul lor chenar larg de împletituri li- 
neare, cu aspect de pătrăţele tăiate de câte 2? 
diagonale trecute una pe sub alta. Piatra nu 
e marmoră maleabilă din Campanilele italiene. 
Cu atât e mai desăvârșită arta de a fi fost 
cioplită într'o adevărată dantelă, a cărei fru- 
museță neîntrecută păcat că nu e prea înde- 
lung reliefată de jocul umbrelor ce l-ar da 
razele soarelui, care nu prea ajung până la ele. 

Impodobirea exteriorului cu ornamente 
sculpturale pare-se că a început de sus, dela 
turle. Când soarele le bate peziș, puțină vreme 
e dreptul, par mai fine chiar de cât cele de la 
Curtea-de-Argeș. 

Turlele sunt trei. Una mai mare în dreptul 
naosului. Celelalte două lângă el. Sunt înăl- 
țate pe temelii masive, ca niște cuburi. Fiecare 
turlă are câte 9$ ferestre înguste, iar cupolele 
rotunde sunt acoperite cu aramă, încă depe 
vremea lui C. Brâncovanu. 

De sus de sub streșină, până jos pe feţele 

cuburilor dela bază, e numai o dantelă de 
sculpturi ornamentale, fine, variate, cu o ima- 
ginaţiune artistică desăvârșită. Brâele de sus 
dela turla mare sunt ornamenie cu linii 
drepte ori cercuri, împlinite în mijloc cu mo- 
tive florale, care aduc aminte depărtatele 
sculpturi din vestitele altare indiene. Chena- 
rele ferestrelor dela turlele mici sunt mai 
simple, dar cu acelaș efect desăvârșit. 
Peste: tot feţele cuburilor de bază sunt aco- 
perite cu dantelă de piatră. Câte motive de 
artă decorativă mar prileji mai amănunțita 
cercetare a acestor admirabile sculpturi, care 
au înfruntat peste 4 veacuri de ploi și îngheț. 

Ca și la Mânăstirea din Argeș, sub arcurile 
câtorva firide din rândul de sus, se află ro- 
zete tot atât de variat şi amănunţit sculptate. 
Lăuntrul bisericii este bogat, dar podoaba este 
nouă. Lumina cade discret, blândă, din îe- 
restrele turlelor, ca şi pe ochiurile ajurate de 
sub streșină. 

Dacă privirea nu este mângâiată de zugră- 
veala cu mult aur dela început, genunchii se 
înclină în faţa pietrelor mormântale, ale unu) 
șir întreg de domni. Multe pietre sunt din 
fericire bine păstrate. 

Cel mai vechiu mormânt e a lui Vladislav, 
(1455) al cărui corp a fost adus din Craiova. 
Mormântul surorei lui Radu cel mare, închide 

în el, urmele unui conflict al pașnicului domn 
cu mitropolitul Niton. Fără încuviințarea a- 
cestuia, Radu hotărî despărțirea boerului Bog- 
dan, pentru ca să ieie de soție pe Caplea, 





Fig. 35. — Parte din împletitura de piatră din faţadă 
(d. Ghika-Budești). 


sora domnitorului. Mitropolitul blăstămă pe 
domn și lârgoviștea. 

Mormântul lui Pătrașcu cel bun (1558), 
cel care a făcut expediția spre: Cluj pentru re- 
întoarcerea reginei Isabella e alăturea cu al 
lui Moghila, Voevod al Moldovei (16098), re- 
tras în exil la rudele sale din Muntenia. 

Capul lui Mihai se adăpostește într'o cutie 
fin sculptată. Generaţiunile de ostași care-și 
fac educaţia la Sc. militară de aici, nu pot 
avea îndemn mai biciuitor pentru vitejie în 
apărarea patriei, decât privind craniul fostului 
răscolitor al întregii Dacii. Orbitele întunecate 
nu mai adăpostesc ochii care au țintuit locului 
călăul cu securea ridicată. Evocă însă necon- 
tenit străfulgerarea voinţii neîmblânzite, care 
l-a făcut'să cutreere ţinutul românesc dela 
Silistra la Hotin, dela Alba-lulia la Suceava. 





Mânăstirea Ruphi. 


In Basarabia de nord mânăstirile nu sunt 
rare. Evlavia domnitorilor moldoveni nu s'a 
restrâns până la Prut. Mânăstirea Vărzărești 
se pomenește pe vremea lui Alexandru-cel- 
Bun, iar Căpriana lângă Nistru, exista pe 
vremea lui Petru Rareș, care-i dăruește un 
tetravanghel: „și datu-l-au întru ruga lor în 
mânăstirea din nou ridicată ce se numeşte 
Căpriana în anul 7053 (1545) luna Oc- 
tomvrie“. 

Acelaşș simț de adâncă pricepere a peisa- 
jului, de adăpost și uneori ascunziș tainic, 
se constată și în așezarea mânăstirilor basara- 
bene. Unele sunt înălțate pe malul rupt al 
Nistrului, cu largă vedere asupra văii adânci. 
Așa e bunăoară Mânăstirea Japca, din sudul 
Sorocei, cu o cupolă largă deasupra unui turn 
ca un cub masiv, cu vii și pometuri în jur, 
cu sihăstrie săpată'n piatra de pe muchia ma- 
lului, 

Tot pe malul Nistrului, tăinuite uneori în 
văi laterale sunt alte mânăstiri: Saharna în 
Orhei sfințită de Veniamin Costache, Călără- 
șanca dela sfârșitul veacului al 18-lea, Noul 
Neamţ, al cărei turn înalt se zărește din li- 
ohina, şi care după nume arată legătura ce 
o are cu vechea mânăstire a Neamţului din 
Moldova. 

Celelalte mânăstiri sunt ascunse în îndoituri 
de teren, lăuntrice, cu splendide priveliști în- 
tinse asupra dealurilor împădurite. 

Așa e Dobruşa, cu minunată gospodărie, 
cum rar se vede în mânăstirile de călugări 
de dincoace de Prut. Mânăstirea Hâncu din 
Valea Cogălnicului, la marginea Codrului ; 
Mânăstirea Hârjăuca cu splendidă perdea de 
plopi înşiraţi ca străjerii dealungul apei. Nici 
una însă n'a păstrat vechea înfățișare ca Mâ- 
năstirea Rughi, restaurată de curând, sub în- 
demnul Episcopului Puiu, vrednic păstor al 
turmii sale, îngrijitorul sufletesc, aproape re- 
novator în ale credinţei naţionale în episcopia 
Hotinului. 

Se poate ajunge la ea, ca și la vecina ei 
Mânăstirea Călărăşanca, apucând neîntrecutul 
drum de fer dela Ocniţa spre Otaci, din faţa 
Mogilevului. 

E unul din acele drumuri, care te face să 
admiri imediata vecinătate a Nistrului, cu a- 


ij] 


dâncite văi secundare ale pâraelor, care cad 
din cascadă ?n cascadă. La Naslavcea, dintr”o 
dată drumul scoboară pe lângă ziduri de 
piatră, ce împrejmuesc valea îngustă dar 
verde. Dela Otaci, un drum de țară, te duce 
la Mânăstirea Rughi sau Rudi, mai mult schit 
decât mânăstire, după numărul monahilor. 
Pe malul unui asemenea afluent al Nistrului, 
cu apă iute, de unde și numele de Bulboacă, 
se rădică actuala clădire strălucitoare în hai- 
na-i împrospătată. Stânci răsar din malul de 
piatră tăiat de apă, iar decorul îl formează 
dese tufărişuri, care scot mai în relief clă- 
direa restaurată în 1925. „Izolarea ei a fost 
spre norocul păstrărei aproape intacte a vechii 
biserici din veacul al 18-lea, așa cum a fost 
clădită „prin stăruința și îngrijirea fericitului 
ctitor, căpitanul Andronachi Rudea și a feri- 
citului ctitor Simion Donciul“. 

Este emoţionantă pisania aceasta, de pe 
malul Nistrului, când începe: „acest templu 
e clădit în zilele slăvitului Domn Grigore 
Ghika Vodă și cu binecuvântarea Preasfinţi- 
tului Chir Inochentie, episcopul Hușilor“. 

Dacă ar fi în vre-o mânăstire de din- 
coace de Prut, n'ar stârni nici o emoție. 
Dar așa, pusă pe zidul unei mânăstiri dela 
granița de răsărit a ţării, ce altă dovadă mai 

trebue de unitatea neamului întins până din- 
colo de Nistru”? Infăţișarea ei aduce aminte 
mai mult decât a ori cărei alte mânăstiri din 
Basarabia, de surorile ei depe Vremea lui 
Ștefan ori Petru Rareș, măcar că a fost clă- 

Fig. 36. — Mânăstirea Rughi. 


dită la 1777. E prin această poate cel mai pre- 
țios monument, pare că-i anume râdicat aici 

ca un semn trainic al legăturii meșterilor 
dar și al fericiților ctitori mai mult cu restul 
Moldovei. 

Păstrarea ei, aşa cum a fost la început, se 
datorește tocmai ascunzișului în care se află 
și a părăsirii în care a fost lăsată, servind 
o bucată de vreme drept prisacă și chiar staul 
de vite. Incepuse a crește arbori pe bolta des- 
coperită. Zidurile s'au păstrat însă neatinse, 
asa în cât restaurarea n'a schimbat întru 
nimic arhitectura primitivă. Păreţii înalţi, albi, 
sunt lipsiţi de orice podoabă afară de cele. 
trei şiraguri de firide și ocnițe, caracteristice 
bisericelor moldovenești. 

Interiorul cu cele două abside proeminente, 
în semicerc, pe lângă fundul larg alealtarului, 
reproduce iarăși planul mânăstirilor din veacul 
al 16-lea și al 17-lea de dincoace de Prut. 

Turla e în disproporție cu clădirea relativ 
înaltă. E mică, prismatică cu ferestre scunde. 
Doi stâlpi masivi despart în interior pro- 
naosul de naosul cu bolta conică a turlei. 
Afară de câte-va icoane vechi, în colo totul 
e nou. 

Pe din afară s'a mai păstrat parte din 
zidul de împrejmuire cu portalul larg, dea- 
supra căruia se rădică ciuntirile unor stâlpi, 
ce susțineau probabil clopotniţa. In interior, 
în trapeza mânăstirii s'a păstrat un portret 
vechiu, pe care este zugrăvit într'un desen 

primitiv, de cătră monahul Bartolomei, pro- 
tretul unui schimnic fără o mână. S'ar putea 
brodi o frumoasă nuvelă cu datele însemnate 
pe acest tablou. „La 1730, în ziua 23 a lunei 
Decembre, a avut nașterea trupească în orașul 
Savran din Podolia. Fiind logodit și mer- 
gând la logodnica sa spre a se căsători, Vasile 
fuse pe neașteptate rănit la vânătoare cu 
un glonț în mâna dreaptă. A părăsit Podolia, 
a trecut Nistru la Saharna, unde era loc 
pustiu; A clădit biserica, chilii, ogradă și 
altele... (după N. Țiganco). 





Stavropoleos. 


laşii au biserica Trei-Erarhi, minunată mai 
ales prin dantela cioplită ?n piatră, ce o aco- 
pere peste tot. 

Bucureștii au eleganta biserică  Stavro- 
poleos, cu neîntrecute podoabe decorative 
sculptate ?n piatră. Dincolo e o fineţă și o 
delicateţă, așternută ca un abur de filigrame 
de jur împrejurul bisericei. Dincoace e o bo- 
găţie neîntrecută de ghirlănzi și flori, frunze 
și vrejuri, ce se încolătăcesc în jurul stâlpilor, 
se acaţară pe sub streșină, de jur împrejur, ca 
o găteală de vară a unei clădiri numai flori. 

Trei-Erarhi e în spaţiu larg. Bătaia soarelui 
prin jocul umbrelor și al luminei, scoate”n 
relief podoaba ciselării pietrelor. 

Biserica Stavropoleos e înădușită între clă- 
diri masive, înghemuită în colțul străzii, a- 
proape nebăgată 'n samă de trecătorii înfri- 
ourați după afaceri, fugind dela o bancă la 

alta. li lipsește aerul, iar masivul palat al 
poştelor din faţă, îi răpește și mare parte din 
mângâierea soarelui ce ar scălda-o altfel în 
lumină, scoțându-i în relief podoaba pietrelor 
atât de bogat cioplite, în cât pare că sunt 
plastice. Din cauza spațiului larg din Jur, 
Trei-Erarhi pare sveltă, cu cele două turnuri 
subțiri; dincoace biserica Stavropoleos pare 
mai turtită de cât e, cu acoperişul lăsat și a- 
proape plan. 
(O) deosebire mare însă este între cele două 
biserici. Cea din laşi a fost restaurată de un 
mare arhitect, dar care n'a avut pietatea lu- 
crului vechiu. A păstrat podoabele, dar a 
schimbat întregul. Dincoace, biserica Stavro- 
poleos a avut parte să fie restaurată de =eel 
mai de seamă arhitect al nostru Î. Mincu, care 
a împlinit lipsurile fără să adauge prea mult 
la cela ee eră. 
" Zidită la 1724 de Arhimandritul Ioanichie, 
în colţul unui han, aducător de venituri, bi- 
serica sub forma ei actuală este restaurată 
abia la 1904, după ce a fost lungă vreme 
lăsată ?n părăsire în cât, în 1888, după ra- 
poartele arhimandritului Apostoliu, „se gă- 
sește într'o ruină aproape complectă, ploaia 
începând a pătrunde înlăuntru“. 

Chiar când treci în grabă, pe lângă ea, 
biserica te oprește o clipă. E indeajuns. Nu 

te mai poți depărta de ea, până ce nu o 
vezi în amănunt. Cu cât o vezi, cu atât nu 
te mai saturi să urmărești varietatea săpătu- 
rilor în piatră care formează caracteristica 
acestui mândru locaș, tipul desăvârșirii arhi- 
tectonice din vremea lui Constantin Brânco- 
vanul, dela care au rămas atâtea minunate 
urme de strălucire. 

Cum e și natural, frontonul te ademenește 

Fig. 37. — Basa unui stâlp «xterior (d. Nedioglu). 


mai întăi, şi a-ți deșteptă gustul să o priveşti 
de jur împreujr. Te ademenește ansamblul, 

cele patru coloane de piatră, în lungul cărora 
se întind în largi spirale, niște pene de piatră 
cu fulgi rari și lați. Coloanele se termină 
cu capiteluri bogat sculptate, iar baza e numai 
flori cu cozile îndoite una în spre alta. Ai 
zice un trunchiu de palmier, cu buchetele frun- 
zelor în vârf şi îmbrăcămintea florilor tro- 
picale la bază. 

Sub fiecare stâlp postamentul are câte o 
bogată rozetă, cu petalele resfrânte în foi 
concentrice. Parapete ajurate, cu lei între în- 
colăcituri de mlădioase cozi de flori, împli- 
nesc cerdacul. 

Deasupra coloanelor, trei arcade trilobate. 
O ghirlandă cu bogate motive florale încinge 
biserica de jur împreujr, iar mai sus, pe 
frontispiciul pridvorului ca și pe restul cla- 
dirii, medalioane adâncite, cu figuri de stinți, 
complectează decorul, împlinit aice, chiar sub 
streșină, de alt şirag de medalioane mai mici, 
cu Hristos și cei 12 apostoli. 

Ceeia ce stârnește admirațiune este îmbi- 
narea motivelor sculpturale cu podoabele 
picturale, care umplu spaţiurile plane dintre 
arcadele ferestrelor, dintre medalioane, ca și 
când păretele ar fi tapisat cu încărcate bro- 
carduri venețiene bogate și grele. 

„Mulțumită acestei intime întrățiri a deco- 
rațiunii arhitecturale și a celei zugrăvite, co- 

loanele din câmpul fațadelor par adevărate 
trunchiuri de copaci adânc înrădăcinați în pă- 
mânt, ce-și înalță spre cer belșugul de ra- 
muri și podoabe de frunze și flori Și-ți suge- 
rează astfel ideia de vitalitate, de creștere 
organică“ (Nedioglu ). 

Ori unde îţi întorci e tan dai de această 

Fig. 38. — Ușile împărăteşti 'd. Nedioglu). 


bogată resfrângere de flori sculptate, de ra- 
muri și frunze împleticite, minunate aplicări 
ale elementelor naturii în arta decorativă. 

Pervazul ferestrelor, răsuflătoarele de dea- 
supra medalioanelor, canaturile ușilor, până 
și zăbrelele ferestrelor sunt în unison. Meș- 
terii mau avut de învins rigiditatea pietrii, 
a lemnului sau a ferului. În mânele ior, în- 
tărite prin inspiraţia artistică dar și prin în- 
suflețirea credinței pentru care lucrau, produ- 
sele pământului au devenit maleabile ca ceara. 

Intrarea în biserică este neîntrecut de măes- 
trită. 

Chenarul dreptunghiular ce încadrează ușa 
și pisania e o impletitură de lujere de Soarea- 
Soarelui, a căror flori răsar din distanţă in 
distanță în noianul de frunze. Canaturile 
ușei sunt adevărate capodopere de sculp- 
tură'n lemn, la fel cu acea dela Taslău, 
însă mai încărcată, îmbinând motivul floral 
cu fina sculptură a celor doi arhangheli, așa 
de amănunțit sculptați în cât pare că suflă 
vântul asupra lor, provocând încrețirea poalelor 
mântalii lungi în care sunt îmbrăcați. 

Aşa e exteriorul, o podoabă sculpturală a- 
mănunţită. La fel este interiorul. 

In fața tâmplei nu ştii ce să admiri: fru- 
museţa draperiei brodate ce se lasă din arcul 
bolţii până la pământ, ori răbdarea și măes- 
tria celor care au făcut din lemn un țesut 
ajurat. 

Cele trei brâie ale tâmplei sunt trei ghir- 

lănzi de grosimi deosebite, în care sunt stili- 
zați până și ciocălăii de porumb, doi câte doi, 
alcătuind baza brâului inferior, la rândul lui 
o stilizare neîntrecută a coardei de viţă ieșită 
din coapsa lui lesse. Strugurii arată abon- 
dența, iar tipsiile de Soarea-soarelui servesc 
drept medalioane în care sunt zugrăviți împă- 
rații ludeei. Colonete în miniatură asemenea 
celor dela pridvor, formează două șiruri de 
cadre pentru icoane. Deasupra celui din urmă 
ies în relief capete de îngeri cu aripele desfă- 
șurate, atât de armonios stilizate, în cât par 
în unison cu profusiunea florilor și a frun- 
zelor din care e făcută catapiteasma întreagă, 
cu un efect nu numai decorativ. 

In întregime este concretizarea unei concep- 
țiuni artistice de geniu. Registrele nu sunt 
în acelaș plan. Cu cât sunt mai sus cu atât 
sunt mai ieșite, așa în cât aflându-te la Sf. 
daruri în faţa ușii împărătești, tâmpla e ca o 
bucată din cer; șirul îngerilor de sus pare 
că plutesc deasupra capului tău, iar mândra 
cruce din vârful catapitesmei  încununează 
simbolic ceata sfinţilor zugrăviți în icoane și 
medalioane. 

Mobilierul bisericii este tot numai operă 
de artă. Jâlţul domnesc sprijinit pe spinarea 
a doi lei, ca şi cei din parapetul dela pridvor, 
se termină la spătează cu marca ţării, capul 

pe zimbru şi al vulturului cu crucean plisc, 
prinse în medalioane, dela colțurile căror ră- 
sar două capete minunate de vulturi. „E em- 
blema domnescului ctitor N. Mavrocordat, care 
ținea să se știe astfel, că domnise mai înainte 
și în Moldova“. 

Jâlţul arhieresc, stranele, sfeșnicele, ca și 
tetrapoadele sunt tot numai din lemn minu- 
țios sculptat, cu aceleaşi motive luate din reg- 
nul vegetal. 

Planul este unitar, decorurile sunt de o 
armonie uimitoare, care arată iscusința celui 
care a conceput planul inițial. Unui din meș- 
terii restaurării din veacul al 18-lea și-a lăsat 
iscălitura deasupra ferestrei dintâi din dreapta 
bisericii: „,lordan stocatoriu“. Ceia ce e demn 
de observat e că chiar străin dacă ar fi fost 
cel ce a făurit planul, motivele decorului a- 
rată că a avut măcar ingenioasa ideie de a 
folosi ceia ce e esențial în rodul pământului 
nostru: stiuletele de porumb, vița de vie și 
Soarea-soarelui. Nu e imitarea care l-a călău- 
zit, ci aplicarea motivelor naţionale la măes- 
trita artă. 

„Biserica Stavropoleos cu toată simplicita- 
tea formelor şi modestia proporţiunilor  în- 
trece tot ce avem ca artă veche în capitală, 
prin liniile-i nobile ca și prin ornamentația 
ei arhitectonică și sculpturală de ales gust“ 
(D. Nedioglu). 


Biserica Neapră. 


De pe Tâmpa, Brașovul se vede ca 'n palmă, 
strâns între două creste lăsate din Bucegi. 
Oraș cu înflorire industrială din timpurile 
de demult, nu e lipsit de turnuri din vechile 
întărituri, de bucăţile surpate ale zidurile de 
apărare. 

Loc de așezare teutonă e și veche așezare 
românească. Urmele vieţii culturale ori bise- 
ricești se împlinesc între ambele neamuri. Bi- 
serica Sf. Neculai, între brazi, păstrează pe- 
cetia legăturii poporului român cu natura, 
buna mamă care l-a scăpat dese ori din ne- 
voi ori cumpene. 

In piața nu tocmai largă, se înalță Biserica 
Neagră. 

Pioner îndrăsneţ al credinţii catolice pe 
vremuri, bişerica a fost clădită după un plan 
măreț, ca representantă demnă a unei credinți, 
care după ce a cuprins Europa întreagă, a în- 

cercat să străbată și dincoace de Carpaţi. 
Strânsă între zidurile caselor din jur perde 
din măreţia imposantă pe care în adevăr o 
are, ca una din cele mai mari biserici din ţară. 
De 7 veacuri stă mărturie puterii de susți- 
nere, pe care popoarele o găsesc în credinţă. 
Intreaga stare de înflorire economică de pe 

Fig. 39. — Biserica Neagră. 


vremuri se oglindește în monumentul de pia- 
tră, greu încercat în decursul timpului. 
Biserica întâiu catolică, a fost începută 

pe la sfârșitul veacului al 14-lea. Aproape un 
veac a durat terminarea ei pe deantregul, de 
meșteri germani, în stilul gotic al vremii. Pla- 
nul inițial măreț, era în disproporție cu mij- 
loacele mânei de oameni în mijlocul că- 
rora se înălța. Ajutoarele veneau greu din 
toate părţile, căci era vorba de clădit nu o 
simplă biserică, ci un altar impunător pentru 
cucerirea religioasă a altor neamuri. 

In decursul unui răstimp atât de lung, meș- 
terii s'au schimbat și după fiecare şi amă- 
nuntul planului iniţial. Ca și marile domuri 
din apus, schelele aproape nu s'au înlăturat 
dela clădire, adăugându-se mereu părți noi. 

Trecerea la 'reformism a poporului sas, dar 
mai ales prăpădul focului dela sfârşitul vea- 
cului al 17-lea, au fost prilejuri de simplifi- 
cări, dar mai ales de adausuri, cu renovarea 
aproape complectă a interiorului. Şi astfel Bi- 
serica Neagră, rămasă pe din afară afumată 
de incendiul ce n'a cruțat-o, cuprinde în arhi- 
tectura ei urmele întregirilor ce au dăinuit 
veacuri întregi. Prin aceasta e mai interesantă. 

Zidită în întregime din blocuri de piatră 
cioplită, cu turnu-i într”o coastă terminat mult 
mai târziu, cu contraforturile ce alternează 
cu ferestrele înalte, a păstrat la exterior în- 
fățişarea  domurilor gotice. Turnuleţe fin 
sculptate, statui mărețe ciuntite de vreme, sub 

baldachine tăiate'n piatră, domină contrafor- 
turile dincolo de streșină sau stau adăpostite 
cât ține corul în firide mai adâncite din zi- 
duri. 

Minunate sunt marile uși dela intrare. Cea 
dinspre nord, „Poarta de aur“ este cea mai 
mare. Pe stâlpi masivi se sprijină un arc larg 
de piatră, înzorzonat cu bogate figuri, din 
care unele năruite de vreme. Ușa largă 
e cuprinsă între uşori încheiaţi în ogivă, stră- 
juită de statui, din care iarăşi numai soclul 
a rămas. 

Mai gingașă este Poarta dela Apus, cu arc 
dințat deasupra, într'un larg cadru de stâlpi 
și sculpturi decorative, ce umplu o mare parte 
din păretele în care e săpată. 

Interiorul este impunător prin simplicitatea 
relativă a ansamblului și prin lumina blândă 
ce se revarsă prin numeroasele ferestre înalte. 
E impunător și prin spațiul larg, biserica 
având 89 m. lungime și 23 lăţime. 

Dacă exteriorul a rămas curat gotic, în in- 
terior e un amestec de motive gotice cu stilul 
baroc al vremii, când a fost restaurată după 
marele incendiu. 

Bolţile sunt înguste, dar simple. Arcurile 
ce se înalță svelte, sprijinite pe imenşi stâlpi, 
nu au bogatele nervuri gotice. Meşterii n'au 
mai putut să ajungă neasemănata frumuseţe 

, 
a unei boltiri gotice, care smulge spre înălţimi 
gândul omului, leagă în chip minunat as- 
primea și ușurința, simţirea și judecata“ (E, 
Morres). 

Totuși cele 5 părechi de stâlpi care despart 
năile laterale de naosul central, apoi stâlpii 
înalți, simpli, dar cu capiteluri bogat sculp- 
tate, ce susțin bolta dinspre altarul principal, 
sculptura bogată ce împodobește arcurile dela 
intrarea în năile laterale, produc o armoni- 
oasă și impunătoare privelişte. 

Podoabe lăuntrice sunt prea puţine. Sim- 
plicitatea domină. Din vechea podoabă nu 
s'au mai păstrat decât unele sculpturi. Altarul 
e nou; cel din sacristie cu statui mari, cu co- 
loane bogat tăiate, arată frumuseţea inițială 
a celui dintâi. Se mai văd şi câte-va fresce 
vechi cum sunt cele laterale pe păreții corului. 
Tabloul de deasupra sacristiei represintă pe 
Honterus, marele reformator transilvănean, a 
cărui statuie se înalță lângă colțul turnului. 

Demne de admirat sunt câte-va străni fru- 
mos sculptate, dar mai ales covoarele orien- 
tale vechi, de prin veacul al 17-lea și chiar 
al 10-lea, o bogăţie artistică nepreţuită. Dacă 
te nimereşti în vremea slujbei, la revărsarea 
sunetelor din orga cu 4000 de ţevi, lăuntrul 
măreț al bisericii vechi, deșteaptă evlavie și 
te îndeamnă la reculegere. 

„O clădire, cum e biserica Neagră, în care 
se descopăr urmele aproape a șeapte secole 
şi la a cărei înzestrare nenumăratele generații 
au pus mâna, cu sfântă râvnă și deseori tu 
nespuse jertie, este un document de cultură“ 
(E. Morres). 





Biserici de lemn. 


Intreaga ingeniozitate a artei populare ro- 
mânești este legată și de aplicarea ei la lemn, 
sub formele cele mai diferite, dela simplele 
crestături pe furca de tors până la complicata 
artă arhitecturală. 

Codrii se întindeau pe mare suprafață din 
cuprinsul României, dela munte până?n ţinutul 
Vlăsiei. Arborele deci dădea materialul prim 
maleabil pentru trebuințele omului străvechiu, 
—— case ori instrumente — ca și pentru aplica- 
rea gândurilor de frumos ori pietate. 

Așezaţi în poenile pădurilor, oamenii au fo- 
losit lemnul înaintea pietrii mai greu de cio- 
plit, mai greu de cărat. Casele nu sunt de cât 
pari înfipţi în pământ, cu nuele împletite prin- 
tre ei. La munte și azi trunchiurile de arbori 
inlocuiesc piatra, în clădirea caselor. 

Țăranul este meșterul; tot el a fost însă 
și făuritorul planului de înfrumusețare, ce 

trece de obișnuit. El e artistul, el salahorul, 
așa în cât materialul folosit îl manipula după 
gândurile ce se sbăteau în mintea lui. Chiar 
când alte clădiri îi stăteau în cale ca model, 
el aplica cele observate la materialul ce-l 
avea la îndemână. Nu era deci imitatorul ser- 
vil; cele observate treceau prin spiritul său 
de cernere. Alegea și îmbina după voie. Armo- 
niza după materialul avut la îndămână ca și 
după loc, condițiuni atât de diterite în cuprin- 
sul ţării. 

Cu toată specializarea modernă, cu toată 
ușurința transportului care a influențat mult 
arta populară, nu lipsesc nici azi asemenea 
meșteri, artist și meșteșugar tot odată, ca 
urmele atavice a ceia ce era mai general o0di- 
niOară. 

Casa săteanului Mogos, construită și or- 
namentată de el, așa cum se găsește la mu- 
seul etnografic din București este o dovadă, 
ca şi paraclisul râdicat de un meșter ardelean 
pe înălțimea Păltinișului lângă Sibiu, mai anii 
trecuți. 

Simţul artistic în domeniul arhitecturii la 
țăranul român, este arătat de numeroasele bi- 
serici de lemn, ce sunt resleţite pe tot cuprin- 
sul ţării românești, de sigur păstrarea obi- 
ceiului străbun de a construi case de rugă 
din lemn, înaintea celor de piatră. 

Aproape nu e mânăstire de care să nu fie 
legată legenda unui schit de lemn ce a pre- 
cedat-o. 

Mânăstirea Tismana, s'a înălțat, după tra- 
diție, pe locul unei biserici din lemn de tisa, 
de unde îi vine şi numele. Mânăstirea Neam- 
țului, bogata și frumoasa ctitorie a lui Ştefan 

Fig. 40. — Biserica Rufeni din laşi (d. Artele frumoase). 


cel Mare de asemenea e înălțată pe locul unde 
a fost pristol din lemn. Chiar în orașe, ca 

lași, cu atâtea monumente de artă, s'a păs- 
trat până azi biserica Rufeni din Tătărași, în 
care lemnul precumpănește. E una din cele 
mai pitorești, pusă pe coastă de deal, cu pa- 
jiște în jur ca la mânăstire. 

Tradiţia s'a păstrat mai ales la sate. Bise- 
ricuțele de lemn, mai întotdeauna mici, sunt 
presărate în tot cuprinsul României, din 
regiunea dealurilor până'n munți. Mai nume- 
roase și mai originale sunt în partea Crişu- 
rilor, a Mureșului, dar mai 2les în Maramureș. 
Numai în ţinutul deluros al Aradului s'au nu- 
mărat (S. Petranu) vre-o 55 biserici de lemn. 
Se întâlnesc însă până'n Basarabia și Moldova 
de mijloc (Jud. Tecuciu), în Oltenia, ca ȘI 
în Muntenia. 

Unele au peste 500 ani vechime. Biserica 
din Apșa sau Eud (Maramureș), a fost clă- 
dită în veacul al 14-lea. In Moldova unele 
sunt de pe vremea lui Ştefan-cel-Mare. Bi- 
serica din Grămești (Vâlcea) este întemeiată 
cub domnia lui Matei Basarab. Cele mai multe 
cunt însă din veacul al 18-lea și începutul vea- 
cului al 19-lea. 

Unele stau bătrâne, tupilate sub povoara 
anilor, gata să se năruie. Multe însă se înalță 
pe umăr de deal, profilând crucea din vârful 
săgeţii svelte, pe cerul albastru, răsărită ca 

un semn al mântuirii, dintre cununile de ar- 
bori ce-i ţin umbră și podoabă. 
Arhitectura lor variază dela loc la loc. 
Bisericuța azi aproape părăsită din Socoteni 





Fig. 41. — Diferite biserici de lemn. 
1 : Maramureş ; 2: Ţara Moților ;3 : Budeşti (Maramureş); 4: Căiuţi. 


(Dolj), este ca o casă țărănească, fără turlă, 


144 





fără clopotniță alăturea. Pe o grindă de ste- 
jar meșterul ș'a lăsat însemnarea: Pătru meș- 
ter; Drăghiciu meşter, leat 7192 (1084). 

Biserica din Grămești, Vâlcea, de pe dru- 
mul Govora-Tg.-]iu, dinspre intrare, nici n'ai 
bănui că e locaș de rugă, de cât după crucea 
scurtă dela capătul coamei acoperișului. Pe o 
temelie de piatră înaltă, pridvorul e cerdacul 
unei case țărănești, cu stâlpi de lemn ce sus- 
țin streșina trasă în Jos, cu parmaclâc de 
jur împrejur și scară într'o ccastă. 

Spre altar însă păreţii sint scunzi, din trun- 
chiuri cioplite încheiate la colţuri. Simplicita- 
tea clădiiii, nu împiedică adausul ornamen- 
tării. Cornişa necesară la bisesiciie de zid, ar 
fi putut lipsi la cele de lemn. Meșterul a fă- 
cut-o zimţuită, drept podoabă, dar mai ales a 
simțit nevoia sufletească să înfrumusețeze che- 
narul ușei, deasupra căreia pisania este și ea 
încrustată în lemn. 

ecorui uşei e acelaş ca şi crestăturile de 
pe blidar ori bâte. „Nimic din motivele de- 
orative de aice nu mai amintesc de decora- 
țiunile pictorilor și zidarilor, care lucrează 
după tipicul bizantin; aice e numai artă 1o- 
mânească, aceiaşi pe care o face ciobanul în 
munte, când, numărându-și zilele ce mai are 
până să scoboare în vale, crestează răbdător, 
înflorind frumos, furca pe care are să o ducă 





145 ; 


logodnicei lui“ (V. Drăghiceanu). Nici această 
biserică nare turlă. De la casa țărănească, cu 
împodobiri lăuntrice, cu ștergare la icoane, 
fără turlă, încetul cu încetul s'a trecut la al- 
tele cu o turlă scundă, cum e aceia din Căiuți 
(Bacău). 

Sunt locașuri de rugă modeste, în care gân- 
dul este îndreptat mai cu smerenie spre cele 
sfinte. 

La altele turnul se înalță, săgeata îl con- 
tinuă ; vârful turlei e sau în forma bulbului de 
ceapă sau ca o piramidă sveltă. Astiel se 
ajunge la bisericile care au toate caracterele 
stilului gotic prin svelțeta formelor, dar sunt 
construite în totul şi totul de lemn. Așa suni 
mai ales bisericile de lemn din partea apu- 
sană a României, din Maramureș și până'n 
Halmagiu. 

Rar sunt așezate în mijlocul satului. Când 
treci cu trenul răsare dintre arbori o săgeată 
cu cruce?n vârf și cu cerdac la clopotniţă. De 
regulă însă sunt puse pe un dâmb, pe un umăr 
de deal, în cât domină locurile, iar sunetele 
clopotelor mărunte se împrăștie în largul pla- 
iurilor, o muzică chemătoare spre rugă sunând 
melodios în liniștea câmpurilor-din sara de 
denii. 

Biserica din Fildul-de-Sus între altele are 
un pitoresc neîntrecut. Nu-i vezi de cât să- 


geata lungă 'cu cerdacul având la cele 4 col-: 

țuri turnulețe la fel. In amurgul serii se pro- 
filează pe cerul trandafiriu, răsărind din tu- 
fișul arborilor ce o înconjoară, sveltă ca și 
plopul piramidal de alăturea. Pare că anume 


- 
3 
= 
- 
= 
= 
= 
= 
-— 
+2» 


— 


A PE TI IP Fa 





Fie. 42. — Biserica din Fildul-de-Sus (Ardeal). 


s'a pus la întrecere, în ce privește eleganța, 
măestria omului alături de aceia a naturii, do- 
vedind poate influenţa acesteia asupra ima- 
ginațiunii meșterului, mai mult de cât influ- 
anța arhitecturii gotice din piatră, răspândită 
în Ardeal. E izvorul. direct de inspiraţie, o 
armonie pilduitoare. 

Originalitatea acestor biserici stă în aco- 
periș şi turn, care variază după capriciul meș- 
terului. Biserica din Lungușoara (Brad) are 
două serii de galerii deschise sub săgeată, cu 
stâlpi distanţaţi, ce lasă loc liber luminii ce- 
rului. Biserica din Cuhea (Maramureș), are 
numai un cerdac, cu stâlpi scurți, așa în cât 
prisma. turlei dă deadreptul în piramida 
săgeții. 

De cele mai multe ori la colțurile cerda- 
cului se înalță turnulețe frumos ciopiite, ce 





Fig. 43. — Biserica din Posta (Şomcuţa- Mare). 


dau mai multă podoabă siluetii. Acoperișul e 
de regulă înalt, cu aripele înclinate. E drept 

dintr'un capăt la altul sau e mai scoborât în 
partea altarului. 

Biserica de lemn dela Eud, e astfel wminia- 
tura imposantului templu dela Dej. 

Când pătrunzi înlăuntrul, te cuprinde fără 
să vrei taina rugăciunilor, care cuprindea pe 
primii credincioși ai creştinătăţii, în bolțile 
subpământene. Lumina intră pe - furiș căi 
ferestruicele sunt cât pumnul. De pe zu- 
grăvelile care nu lipsesc la cele mai multe 
din ele, la flacăra lumânărilor. sfinții capătă 
O expresiune mai puternică, iar cucernicia este 
mai copleșitoare prin spaţiul restrâns ȘI 
umbra tainică. 

Păcat că neînţelegerea farmecului ieșit nu 
numai din pitoresc, la săteni, dar și la mulți 
preoți, face ca aceste semne preţioase ale 
artei populare, dar și ale evlaviei reale din 
trecut să fie tot mai mult înlocuite cu biserici 
mari, fără stil, cu spațiu larg înlăuntru, dar 
mereu goale de credincioși. 

Chiar dacă spiritul de imitare sau de între- 
cere ar înălța biserici de zid, aceste vechi mo- 
numente neîntrecute ar trebui să rămâie în- 
tregi, alăturea, cum a rămas bolnița de lemn 
dela Govora. E o impietate neiertată ca lo- 
cașul din lemnul sfânt de gorun, tainic, care 
a adăpostit atâtea generațiuni de suflete sbu- 
ciumate, să fie vândut ca un putregaiu, cun 

mi s'a întâmplat să văd în partea Sălajului. 
Se smulge pare că din rădăcină, arborele 
care făcea legătură adâncă sufletească cu tre- 


cutul și pământul ţării. | 

Fig. 44. — Biserica din Tiurea (d. Tzigara-Samurcaș), 

Fig. 45. — Disc smălţuit. 

